Facebook Akan Cuba ‘Lenyapkan’ Perkongsian Pengguna Yang Sering Spam Di Lamannya

Sekiranya anda cukup lama menggunakan Facebook, pastinya anda sering melihat perkongsian daripada rakan atau fake account di Facebook group yang memaparkan laman web dengan tajuk berunsur fitnah atau lucah.

Perkongsian seperti ini bukan sahaja mengundang fitnah dan membuat orang ramai terpedaya malah mampu membuatkan orang ramai ‘lari’ daripada Facebook serta beralih kepada platform media sosial yang lain.

Sehubungan dengan itu, Facebook baru-baru ini mengumumkan mereka bakal menapis perkongsian pengguna yang kerap spam perkongsian yang tidak berkualiti atau dalam erti kata lain laman web yang berunsur fitnah dan lucah.

Dikhabarkan langkah ini dibuat setelah didapati pengguna yang kerap berkongsi perkongsian di Facebook setiap hari lebih terdedah untuk berkongsi perkara yang tidak sahih sekaligus membuatkan pengguna lain tidak selesa.

Harap-harap selepas ini tiada lagi perkongsian pengguna di Facebook yang mengaitkan artis atau pemimpin terhormat yang diaibkan atau difitnah sewenang-wenangnya.


Facebook Akan Menyekat Iklan Daripada Syarikat Bermasalah

Facebook bukan sahaja dikenali sebagai platform untuk bersosial malah sebagai platform pemasaran dan jualan. Pengguna-pengguna perkhidmatan pengiklanan Facebook pastinya mengetahui betapa senang dan efektif urusan promosi dan jualan yang disediakan di laman sosial tersebut.

Kini setiap pengguna perkhidmatan ini perlu berhati-hati dan menjaga reputasi dan kreadibiliti untuk memastikan maklum balas dari pelanggan berada pada tahap yang baik untuk meneruskan perkhidmatan ini. Facebook berhak untuk menyekat iklan yang mempunyai prestasi yang tidak baik.

Ciri terbaharu di Facebook membenarkan pengguna untuk memberikan aduan dan maklum balas mengenai perkhidmatan yang diberikan oleh penjual-penjual di laman tersebut. Maklum balas boleh dikemukakan di ruangan “Ad Activity“. Pengguna seterunya akan dibawa ke laman customeer-feedback guidelines untuk meneruskan dengan laporan aduan.


Facebook, Amazon Dan Google Tawarkan Elaun Praktikal Tertinggi Di Amerika Syarikat

Menurut laporan terbaharu yang dikeluarkan oleh Glassdoor, elaun latihan industri atau lebih dikenali sebagai latihan praktikal di Amerika Syarikat yang ditawarkan oleh syarikat besar seperti Facebook, Amazon dan Google adalah lebih tinggi daripada purata gaji bulanan pekerja tetap di negara tersebut.

Facebook mendahului carta dengan median elaun bulanan sebanyak $8,000 (RM33,396), diikuti oleh Amazon sebanyak $7,725 (RM32,248). Tempat ke-3 pula dipegang oleh Salesforce, sebuah syarikat perisian berasaskan cloud dengan bayaran median bulanan sebanyak $7,667 (RM32,006) manakala Google pula sebanyak $7,500 (RM31,309). Jika dilihat, 5 syarikat teratas ini merupakan syarikat yang berasaskan teknologi dan kawangan.

Laporan yang sama juga menunjukkan 25 pekerjaan entry-level dengan bayaran median bulanan tertinggi di Amerika Syarikat setakat tahun ini.


Aplikasi ‘Facebook At Work’ Menerokai Networking Pejabat Gaya Baru

Satu aplikasi baru bakal mengubah cara berkomunikasi di antara rakan sepejabat anda dan bos anda juga! Aplikasi ini dijangkakan hit di kalangan pengguna Facebook tetapi masih tidak dapat dipastikan sama ada ia direka untuk penggunaan awam atau syarikat-syarikat besar sahaja.

‘Facebook At Work’ adalah sebuah aplikasi pengurusan networking yang kelihatan sama seperti Facebook sedia ada tetapi dengan penambahan beberapa ciri yang bersesuaian. Antaranya, tiada iklan dan syarikat tidak menjejaki pengguna atau memegang data mereka. Key feature aplikasi ini ialah Group, di mana syarikat percaya ia boleh menggantikan penggunaan senarai email di masa depan.

Oleh kerana tiada iklan di ‘Facebook At Work’, Facebook kemungkinan akan mengenakan caj subscription untuk penggunaannya. Ini satu ruangan baru bagi pihak Facebook dalam mengusahakan workplace app sebagai satu platform sosial di kalangan syarikat korporat. Facebook juga sedar mereka akan bersaing dengan syarikat sedia ada yang telah menyediakan workplace app seperti chatting dan real-time document collaboration. Antaranya aplikasi sedia ada ialah Office, Connections dan Slack.

Ramai orang telah familiar dengan Facebook tetapi ramai orang juga risau akan status syarikat Facebook yang pakar dalam pengumpulan data peribadi. Dikhuatiri perihal perbualan korporat yang sensitif diketahui. Jurucakap Facebook berkata Facebook tidak akan mengumpul sebara data dari pengguna korporat dan penggunaan aplikasi ini tidak akan mengubah profil Facebook mereka yang sedia ada.

‘Facebook At Work’ akan boleh diperolehi dari Apple iOS App Store dan Android Stores.

Apa pendapat anda tentang kemunculan aplikasi ‘Facebook At Work’?

LIKE Facebook The Vocket disini untuk memperolehi info teknologi dan artikel menarik setiap hari.


Facebook Bakal Bida Hak Penyiaran Bola Sepak EPL Untuk Asia Tenggara

Live streaming kini menjadi satu alternatif netizen yang sering kali sibuk berkerja dan tiada masa untuk menonton televisyen di rumah. Dengan kemudahan internet yang laju dan tanpa had juga menyebabkan peningkatan penggunaan striman.

Bloomberg baru-baru ini melaporkan Facebook berhasrat mendapatkan hak penyiaran liga bola sepak paling popular di dunia, Liga Perdana Inggeris (EPL) untuk beberapa buah negara di Asia Tenggara. Antara negara yang terlibat ialah Thailand, Kemboja, Laos dan Vietnam.

Rundingan Facebook sedang berlaku dan jika berjaya, mereka akan bakal menerima hak eksklusif selama tiga tahun dan sekaligus ia bakal menjadi tumpuan untuk peminat bola sepak. Selain Facebook, Beinsport pemegang hak striman sukan untuk rantau ini juga turut bersama sertai pembidaaan ini.

Pihak Facebook akan membuat pegumuman ini dalam tempoh terdekat ini. Nampaknya Malaysia tidak tersenarai dalam pelan siaran EPL di Facebook ini. Mungkin Malaysia akan ditambah di masa akan datang?


Facebook Bakal Carikan Jodoh Untuk 200 Juta Pengguna Yang Masih ‘Forever Alone’

Ketua Pegawai Eksekutif Facebook, Mark Zuckerberg baru-baru ini telah mengumumkan syarikatnya akan memperkenalkan ciri yang hampir sama dengan Tinder iaitu aplikasi untuk mencari jodoh tetapi versi lebih serius di media sosial itu.

Beliau mendapat idea tersebut setelah mendapati hampir 200 juta pengguna Facebook yang masih berstatus bujang. Mark Zuckerberg sedar akan kemungkinan pengguna tidak yakin untuk menggunakan ciri tersebut berikutan dengan isu privasi yang hangat diperkatakan baru-baru ini. Oleh itu beliau menjanjikan ciri ini akan dirancang dan dikendalikan dengan lebih baik.

Ciri ini boleh diakses oleh semua pengguna secara percuma. Ciri terbaru ini membolehkan pengguna untuk berkenalan dengan orang baru melalui persamaan minat dan undangan terkini yang dihadiri bersama.

Pengguna akan berhubung antara satu sama lain melalui teks peribadi yang berasingan dengan Facebook Messenger atau Whatsapp. Jadi buat anda yang masih mencari jodoh yang sesuai jangan risau, Facebook akan bantu anda.


Facebook Bakal Haramkan Video Deepfake Pada ‘Timeline’ Anda

Sebagai langkah keselamatan serta salah satu cara untuk mengelakkan fitnah mudah tersebar di Facebook, syarikat medial sosial berkenaan akan mula membuang serta mengharamkan video berunsurkan deepfake (klip palsu yang diubahsuai dengan bantuan AI).

Menurut Facebook, video-video ini sedikit sebanyak ‘mengacau realiti’ dan ia tidak sepatutnya memenuhi ruangan media sosial. Setakat ini, sudah ramai ahli politik serta artis yang menjadi mangsa kepada video deepfake ini. Ia sedikit sebanyak dapat menjejaskan reputasi individu berkenaan.

But the new rules won’t impact parody or satire, or clips edited to change the order of words https://t.co/hYrAQj6oxh

“Ada individu yang hanya menggunakan media sosial untuk manipulasi informasi dan menyebabkan kekacauan,” kata Monika Bickert, naib presiden polisi keselamatan Facebook. Facebook juga bakal membuat pelaburan USD10 juta untuk memajukan teknologi deepfake detection.

Bagaimanapun video deepfake berkonsepkan satira dan parodi akan dikecualikan (bergantung sama ada video berkenaan mencetuskan kontroversi atau pun tidak). Apa pun, ia adalah satu langkah yang baik kerana ada sesetengah pengguna Facebook yang langsung tidak dapat membezakan antara perkara yang benar atau yang palsu.

Tahun lalu, aplikasi ini cetus controversi apabila mampu hasilkan video deepfake yang nampak realistik. Anda boleh baca tentangnya lagi di sini.

Aplikasi Ini Cetus Kontroversi Kerana Mampu Hasilkan Imej ‘Deepfake’ Yang Realistik

Lihat Cara Syarikat Startup China Ini Buat Duit Dengan Jual ‘Likes’ Palsu Di Media Sosial


Facebook Bakal Menguasai ‘Telepathy’ Jelas Mark Zuckerberg

‘Welcome to the future of Facebook’. Mungkin itu kata-kata yang Mark Zuckerberg mahu buktikan pada seluruh pengguna Facebook. Bukan sekadar laman sosial, Mark Zuckerberg bakal sediakan AI dengan sokongan ‘telepathy’.

Berdasarkan temuramah terbaru Mark Zuckerberg bersama Jerry Seinfield pada sesi Q&A with Mark baru-baru ini, Mark nampaknya serius untuk menyediakan sebuah AI yang bakal mempengaruhi pengguna Facebook.

Kami sedang bangunkan sebuah AI dimana bakal menguasai bahasa dan pendapat manusia melalui kajian daripada penggunaan manusia melalui Facebook

Selain untuk memaparkan fungsi Facebook Live, Mark Zuckerberg mengulas dengan lebih lanjut tentang fungsi terbaru ini dimana Facebook bakal mengetahui dengan lebih mendalam tentang apa yang selalu anda fikirkan atau perasaan anda untuk dikongsikan kepada rakan-rakan anda.

Fungsi terbaru yang diumumkan Mark Zuckerberg ini tidak akan berada pada masa terdekat ini namun Pihak Facebook bakal meneruskan kajian terhadap AI terbaru mereka. Dijangka kajian tentang ‘telepathy’ yang dibangunkan Facebook bakal melibatkan segala perbualan anda di Messenger termasuk private message. Kami tidak pasti kajian terbaru Facebook ini patut diklasifikasikan sebagai futuristik atau ‘creepy’.


3 Sebab Sekarang Merupakan Masa Yang Sesuai Untuk Anda Dapatkan PS4

Jika anda seorang yang membesar dengan permainan konsol seperti PS1 dan PS2 pastinya permainan konsol terbaru Sony ini antara yang berada di dalam wishlist anda. Sama ada kesuntukan masa atau budget yang tidak mencukupi mungkin antara sebab anda belum mendapatkan PS4 pada ketika ini.

Dalam pada itu, tahukah anda kini merupakan antara masa yang terbaik untuk anda dapatkan mendapatkan konsol PS4. Soal terlalu lambat atau tidak untuk mendapatkan PS4 ini bukan lagi alasan bak kata pepatah better late than never.

Tanpa melengahkan masa, berikut merupakan 3 sebab sekarang merupakan masa yang tepat untuk dapatkan Sony PS4.

Dilancarkan pada akhir 2013, sudah pastinya konsol ini sudah sarat dengan kepelbagaian game yang boleh dipilih. Sebut sahaja genre yang anda minat, pastinya PS4 bakal memenuhi kehendak gaya permainan anda.

Selain itu, Sony turut menawarkan beberapa game yang dilancarkan eksklusif hanya buat PS4 seperti Infamous, Until Dawn, The Last Guardian dan Uncharted dimana sebahagian darinya merupakan sambungan kepada siri game yang tersedia pada PS2 dan PS3.

Jika anda seorang yang suka throwback atau retro games, PS4 turut menawarkan koleksi game klasik yang tersedia pada PS1 dan PS2. Buat 90’s kid, pengalaman bermain Ratchet & Clank dan Crash Bandicoot pastinya dapat mengimbau zaman kanak-kanak anda.

Berbincang dari segi harga game, kami berpendapat dengan pertambahan ahli komuniti PS4 di Malaysia ini, mendapatkan game secara secondhand bukan lagi suatu perkara yang sukar. Tidak dilupakan juga harga yang dijual juga pastinya lebih rendah.

Anda boleh ikuti komuniti ahli group PS4 Malaysia seperti PS4 Malaysia Gang sebagai salah satu altenatif untuk mendapatkan game PS4.

PS4 juga sememangnya antara konsol yang aktif mengeluarkan update terbaru. Selain digunakan sebagai platform untuk bermain game, anda juga turut boleh gunakan PS4 sebagai hub untuk melayan aplikasi-aplikasi seperti Youtube, Spotidy dan juga Netflix. Memang enjoy habis.

Lebih berbaloi, melalui kemaskini terbaru, Sony turut membolehkan pengguna untuk menggunakan external hard disk sebagai ruang storan tambahan. Pastinya lebih mudah berbanding menggantikan ruang storan secara internal yang dilihat lebih kompleks.

Salah satu sebab utama anda perlu mendapatkan Sony PS4 ketika ini adalah kerana harganya. Ya, harganya yang pada pendapat kini sudahpun rendah pada awal tahun ini kini ditawarkan di Lazada dengan harga yang lebih rendah. Klik di sini untuk laman penjualan.

Pengguna turut ditawarkan dengan 2 warna menarik iaitu warna hitam klasik dan glacier white. Oh ya, anda juga boleh mendapatkan pelbagai pilihan warna dualshock atau controller di sini.

Tawaran yang dilancarkan secara terhad ini turut menawarkan pembayaran secara ansuran buat para pengguna sehingga 12 bulan. Jika anda sedang bercita-cita untuk mendapatkan PS4 inilah masanya.

Jangan lupa kongsikan artikel ini kepada rakan rumah bujang anda. Mungkin ini ‘barangan’ yang anda perlukan untuk buatkan rumah anda lebih meriah dengan pertarungan FIFA 18 atau PES 2018.

Baca lagi: 3 Perkara Yang Perlu Anda Tahu Sebelum Dapatkan PS4 Pro


Facebook Bakal Perkenal Ciri Baru Selepas Instagram Stories Catat 500 Juta Pengguna Sehari

Penggunaan Instagram Stories kini bukan hanya digunakan untuk berkongsi gambar tetapi juga digunakan sebagai ruangan untuk “meluah perasaan” selepas ciri teks diperkenalkan. Jadi tidak hairanlah jika penggunaan Instagram Stories kini mencecah sehingga 500,000,000 sehari.

Pertambahan jumlah ini boleh dikira sebagai pencapaian yang sangat memberansangkan berbanding hanya 400,000,000 penggunaan sahaja setakat bulan Jun tahun lepas.

Menerusi perkongsian tersebut, Facebook turut memberithu mengenai rancangan untuk memperkenalkan ciri baharu dalam usaha menambah tarikan buat pengguna tidak lama lagi.


Facebook Bakal Perkenal Ciri Seakan Musical.ly

Seperti semua pengguna Facebook sedia maklum platform ini turut menyokong live video sama seperti Instagram. Kini selepas mengikat perjanjian dengan beberapa syarikat muzik terkemuka, Facebook bakal memperkenalkan ciri baharu yang hampir sama seperti Musical.ly di live video.

Ciri ini akan membenarkan pengguna untuk menyiarkan live video sambil lip sync lagu yang dipilih. Dilaporkan kini Facebook sedang membenarkan beberapa pengguna untuk mencuba ciri Lip Sync Live ini. Tidak cukup dengan itu sahaja, ciri ini juga disokong dengan face filter yang pelbagai.

Pastinya selepas ini ramai pengguna muda bakal kembali ke Facebook untuk menggunakan ciri ini.


Facebook Bakal Perkenalkan Ciri ‘Cuba Sebelum Beli’

Menurut laporan TechCrunch Facebook kini dalam proses menguji ciri terbaharu yang bakal membantu pengiklanan penjual-penjual di laman sosial tersebut. Ciri ini dikatakan akan melibatkan augmented reality. Pembelian atas talian pastinya akan lebih mudah selepas ini.

Ciri ini akan membenarkan pembeli untuk ‘mencuba’ terlebih dahulu sebelum membeli sesuatu produk. Misalnya, pembeli boleh mencuba kesesuaian rekaan kaca mata termasuklah bentuk bingkai dan warna pada refleksi cermin kaca mata tersebut.

Setakat ini, jenama terkenal Michael Kors merupakan syarikat pertama yang sedang menguji ciri ini untuk tujuan pemasaran. Beberapa syarikat juga menunjukkan minat untuk menguji ciri ini antaranya syarikat yang menjual alatan kosmetik seperti Sephora, NYX Professional Makeup, Bobby Brown, Pottery Barn, Wayfair dan King. Syarikat-syarikat ini dikatakan bakal turut serta menguji ciri ini menjelang musim panas nanti.


Facebook Bakal Sekat Akaun Pengguna Berusia 13 Tahun Kebawah

Kemajuan sosial media kini yang memudahkan sesiapa sahaja mendaftar akaun baharu sama ada untuk kegunaan sendiri atau anak-anak seperti yang dilakukan oleh kebanyakan selebriti masa kini.

Kini Facebook dalam usaha untuk menguatkuasa lagi undang-undang yang diperkenalkan beberapa tahun yang lalu mengenai penggunaan laman sosial tersebut hanya untuk individu yang berusia 13 tahun ke atas. Tetapi kini umum mengetahui ramai pengguna yang belum mencapai usia 13 tahun juga mempunyai akaun Facebook mereka sendiri.

Dalam usaha untuk melaksanakan sekatan ini, akaun yang dikenalpasti sebagai individu yang belum mencapai 13 tahun haruslah dilaporkan kepada pihak Facebook dan kemudiannya akan diambil tindakan seperti pemantauan dan akhirnya dikunci. Jika pengguna memohon untuk membuka kembali sekatan akaun, pengguna diminta untuk menunjukkan dokumen yang membuktikan umur pengguna sudah melebihi 13 tahun.

Dikhabarkan juga akaun Instagram bakal menguatkuasakan undang-undang ini memandangkan media sosial ini dimiliki oleh Facebook. Mungkin ini caranya untuk menyekat pengguna kurang matang daripada terpengaruh dengan perkara negatif.


Facebook Bakal Tayangkan Kejuaraan Counter Strike Secara Live Bermula Jun Ini

Nampaknya, kejuaraan e-sukan bakal dinikmati dengan lebih meluas buat para pencinta game online di seluruh dunia. Sebabnya, tidak lama lagi Facebook akan menjadi salah satu media informasi yang akan menayangkannya secara live.

Memetik laporan dari engadget, ESL sebagai penyelenggara e-sukan terbesar di dunia dengan kerjasama Facebook akan menayangkan kejohonan dunia dalam pertandingan Counter Strike GO bermula Jun ini.

Ini merupakan pertandingan CS GO yang bakal ditayangkan secara besar-besaran. Menurut ESL, tayangan e-sukan ini akan dilakukan secara langsung di Facebook selama 5500 jam yang mana 1500 jam antaranya merupakan konten eksklusif seperti kejohonan CS GO serta acara Intel Extreme Masters.

Tayangan global ini bakal hadir dalam bahasa Inggeris, Perancis, Protugal, Sepanyol, Poland dan Jerman. Anda boleh mula mengikuti perkembangan mereka di laman rasmi Facebook ESEA di sini.


Facebook Bayar RM225 Juta Kepada Pekerja Yang Mengalami Tekanan Perasaan

Facebook mengatakan pihaknya bersetuju untuk membayar pampasan sebanyak AS $ 52 juta (RM 225 juta) untuk pekerja moderator kandungan yang mengalami gangguan tekanan pasca trauma (PTSD) ketika bekerja. Perjanjian ini adalah lanjutan dari keputusan Mahkamah California Amerika Syarikat, yang mengawasi isu tersebut.

Bayaran pampasan ini akan diedarkan kepada 11 ribu pekerja moderator kandungan yang berusaha untuk menjaga setiap kandungan yang masuk ke platform Facebook.

Berdasarkan hasil penyelidikan, pekerja moderator kandungan Facebook, yang disewa melalui sumber luar iaitu Cognizant di Phoenix dan Tampa telah menerima kesan terhadap kandungan jenis kebencian, pembunuhan, bunuh diri, dan kandungan grafik lain.

Menurut Tech Crunch, Facebook telah menggunakan ribuan pekerja moderator kandungan bagi menyaring setiap catatan, gambar dan kandungan yang disiarkan ke laman Facebook. Mereka ditugaskan untuk menentukan adakah kandungan tersebut perlu dipadam atau dibiarkan setelah mendapat laporan dari pengguna yang menilai hantaran tersebut telah melanggar peraturan Facebook.

Salah seorang bekas pekerja moderator kandungan Facebook, Selena Scola mengatakan bahawa dia mengalami gangguan PTSD sejak menjadi moderator kandungan di Facebook. Dia turut menuntut agar pihak Facebook segera mengeluarkan dana bagi rawatan untuk semua pekerja moderator kandungan yang mengalami PTSD.

Facebook dalam satu kenyataan merakamkan satu ucapan terima kasih kepada mereka yang melakukan kerja penting ini dalam memastikan Facebook menjadi tempat yang selamat untuk semua orang. Mereka turut menyatakan kesudian mereka untuk memberi pampasan.

The Verge turut melaporkan bahawa syarikat Cognizant hanya membayar gaji AS $ 28 ribu (RM122,000) setahun untuk pekerja moderator kandungan Facebook. Mereka turut dikerah untuk tidak melakukan kesalahan dan sentiasa tepat dalam menilai semua kandungan di Facebook.

Akibat daripada kesan kerja, beberapa moderator kandungan mengaku telah didiagnosis dengan PTSD akibat bekerja dengan Facebook. Lebih parah lagi apabila Cognizant telah mengumumkan bahawa mereka akan menutup perniagaan ini.

Berdasarkan perjanjian tersebut, jumlah wang yang akan diterima oleh setiap pekerja moderator kandungan melebihi AS $ 1,000 (RM4,000), bergantung pada diagnosis mereka.

Bagi mereka yang didiagnosis dengan kesihatan mental berhak untuk menerima wang tambahan sebanyak AS $ 1,500 (RM6,000), manakala mereka yang mengalami keadaan yang teruk sehingga kemurungan, misalnya akan mendapat sebanyak AS $ 6,000 (RM26,000).

Sebagai tambahan untuk pembayaran rawatan, moderator yang memenuhi syarat dengan mengemukakan bukti kecederaan lain yang mereka alami ketika bekerja dengan Facebook akan menerima hingga AS $ 50 ribu (RM217,000).

Tambahan daripada itu, Facebook merancang untuk menghantar pekerja moderator yang melihat kandungan negatif ke sesi kaunseling mingguan dengan pakar kesihatan mental dan sesi terapi kumpulan secara bulanan.

Berikut adalah bahan bacaan lain untuk anda, sila klik pautan di bawah.

Facebook Habiskan RM100 Juta Untuk Tanggung Kos Hidup Mark Zuckerberg

Pekerja Facebook Dan Google Dibenarkan ‘Work From Home’ Sehingga 2021

‘Hackers’ Jual 267 Juta Data Pengguna Facebook Dengan Harga RM2,000


Facebook Berdepan Masalah Benarkan Syarikat Seperti Netflix Dan Spotify Akses Data Peribadi Pengguna

Nampaknya segala mesej serta data peribadi anda di Facebook memang tidak selamat selama ini. Facebook terus berdepan masalah apabila melalui dokumen yang dilaporkan oleh Times, telah berkongsikan data peribadi pengguna Facebook kepada syarikat besar seperti Netflix dan Spotify di mana mereka mempunyai akses untuk membaca mesej peribadi pengguna Facebook serta mendapat beberapa data peribadi yang lain.

Perkara seperti nombor telefon dan mesej peribadi sepatutnya adalah rahsia dan tidak boleh diberi kepada sesiapa. Facebok juga turut memberikan akses kepada syarikat seperti Amazon untuk memudahkan syarikat berkenaan untuk mencari pelanggan baharu yang berpotensi untuk membeli belah di Amazon.

Facebook gave:-Microsoft names of users’ friends without consent-Netflix and Spotify got to read users’ private messages-Amazon got user contact info via friends.

Big story from @gabrieldance @laforgia_ @nickconfessorehttps://t.co/GLF60DYaEf

— Edmund Lee (@edmundlee) December 19, 2018

Opening someone else’s mail is a federal crime. Why is @Facebook allowed to let Netflix and Spotify open your private messages? Mark Zuckerberg might think of this as just “data”, but this is people’s private lives. We need a law to protect Americans’ sensitive information. https://t.co/n3XmIdECNL

— Ed Markey (@SenMarkey) December 19, 2018

Dikatakan antara tahun 2010 hingga 2018, Facebook membenarkan lebih 150 syarikat besar untuk mengakses data personal pengguna di Facebook. Ini termasuklah mesej peribadi, siapa anda berkawan, nombor peribadi dan pelbagai lagi data tanpa persetujuan dan pengetahuan pengguna Facebook.

Namun dalam kenyataan balas pihak Facebook, Facebook memberi keupayaan untuk syarikat-syarikat ini membaca mesej peribadi untuk memberi ruang kepada syarikat ini berinteraksi dengan pengguna Facebook. “Tiada pihak ketiga yang dapat membaca peribadi anda dan menulis kepada rakan anda tanpa meminta kebenaran. Kami mendengar khabar yang mengatakan kami memberi meej peribadi kepada rakan niaga kami dan itu tidak benar,” antara yang ditulis oleh pihak Facebook.

Ketika ini, Spotify masih mempunyai akses untuk kandungan Facebook Messenger untuk membenarkan anda berkongsi muzik ke Facebook. Jadi hati-hati jika berkongsi data peribadi anda di Facebook jika anda tidak mahu data diakses tanpa kerelaan.


Facebook Beri Bonus RM4,000 Kepada Kakitangan Yang Bekerja Dari Rumah

Pandemik COVID-19 telah memaksa beberapa syarikat terkemuka untuk memperkenalkan budaya baharu. Antaranya adalah budaya bekerja dari rumah.

Facebook dalam satu kenyataan terbaharu telah membenarkan pekerjanya bekerja dari rumah sehingga Julai 2021. Seorang jurucakap Facebook mengatakan, selain dari sistem kerja dari rumah, pekerja syarikat media sosial terkemuka dunia ini juga bakal menerima $ 1,000 [RM4,000] untuk kelengkapan pejabat di rumah.

Langkah ini bersamaan dengan beberapa langkah lain yang telah dilakukan oleh beberapa syarikat besar.

Pada akhir bulan Julai, Google Alphabet Inc. telah membenarkan pekerja yang tidak perlu berada di pejabat untuk bekerja dari rumah sehingga akhir Jun 2021. Twitter Inc. juga telah mencadangkan kerja jarak jauh tanpa had untuk sebilangan pekerjanya.

“Berdasarkan petunjuk dari pakar kesihatan dan pemerintah, serta keputusan yang diambil dari perbincangan dalaman kami mengenai perkara ini, kami membenarkan pekerja terus bekerja secara sukarela dari rumah hingga Julai 2021,” kata seorang jurucakap Facebook dalam satu pernyataan melalui email.

“Selain itu, kami memberikan pekerja tambahan US $ 1,000 untuk keperluan pejabat ketika bekerja di rumah,” tambahnya.

Terdahulu, Facebook telah menghabiskan RM225 juta kepada pekerja yang mengalami tekanan perasaan. Klik pautan di bawah untuk membaca.

Facebook Bayar RM225 Juta Kepada Pekerja Yang Mengalami Tekanan Perasaan


Facebook Mahu Memudahkan Anda Membaca Berita Tempatan

Facebook pada hari ini mengumumkan mereka bakal mengeluarkan sebuah kemaskini terbaru bagi memudahkan orang ramai untuk membaca berita tempatan dengan mudah.

Melalui kemaskini ini, pengguna turut berpeluang untuk mengetahui acara-acara yang berlangsung di kawasan sekitar anda.

Menariknya mengenai kemaskini ini, Facebook bakal menggunakan teknologi melibatkan AI untuk mencari berita-berita yang berkaitan dengan kawasan setempat pengguna untuk disiarkan bergantung kepada lokasi.

Dalam erti kata lain, sebarang blog atau laman web yang memaparkan berita tempatan akan lebih mudah disiarkan pada newsfeed pengguna. Sesuatu yang baru buat penulis dan blogger tanah air.

Melihat kepada apa yang diusahakan Facebook, jelas media sosial ini mahu memberikan yang terbaik kepada pengguna sekaligus mahu membunuh media-media klasik seperti surat khabar dan TV.


Facebook Bina Sistem AI Untuk Mengenal Pasti ‘Meme’ Yang Menyakitkan Hati

Seringkali kita lihat ruangan komen di Facebook dibanjiri oleh meme dalam bentuk gambar atau gif yang pada dasarnya digunakan untuk menyajikan lawak jenaka kepada pengguna lain. Tetapi sesetengah meme digunakan dengan tujuan untuk ‘membahan’ sehingga menyinggung perasaan sesetengah kelompok pengguna.

Terbaharu menurut laporan The Verge , Facebook sedang dalam proses untuk menguji sistem Artificial Intelligent (AI) yang diberi nama Rosetta untuk mengenal pasti meme yang digunakan di laman sosial tersebut hanya sekadar berbaur jenaka atau boleh menyumbang kepada buli siber.

Dilaporkan setakat ini Rosetta telah berjaya mendapatkan maklumat daripada hampir 1 bilion meme yang digunakan di platform tersebut. Maklumat yang didapati ini dipercayai boleh membantu Facebook untuk membenarkan konten positif sahaja di News Feed. Apa pula meme yang anda sering gunakan?


3 Sebab BlackBerry Terus Jatuh Sehingga Terdapat Cuma 0% Pengguna Ketika Ini

BlackBerry OS mungkin bukan lagi OS yang digemari para pengguna ketika ini. Limitasi aplikasi telah membuatkan OS ini dibelakang Android, iOS dan juga Windows Phone.

Mengetahui jumlah pengguna yang sedikit mungkin tidak mengejutkan anda sehingga baru-baru ini statistik melaporkan cuma terdapat 0% pengguna smartphone yang menggunakan BlackBerry OS ketika ini. Jumlah pengguna BlackBerry yang semakin menurun ini memperlihatkan jenama ini kini cuma mempunyai 207,900 pengguna sahaja dengan peratusan 0.0482%.

Sesuatu yang agak menyedihkan buat jenama yang pernah gah suatu ketika dahulu bersama Nokia. BlackBerry juga disahkan rugi sejak beberapa tahun terakhir ini dan dikatakan bakal menghentikan pengeluaran smartphone terbaru.

Dimana silapnya BlackBerry sehinggakan tidak lagi menjadi pilihan pengguna? Berikut merupakan 3 ‘dosa’ BlackBerry yang membuatkan jenama yang famous dengan BBM ini terus jatuh.

Ketika mana Android mula hadir, platform yang digunakan Blackberry tampak masih stabil. Apatah lagi dengan jumlah pengguna yang ramai. Alasan menggunakan Blackberry dengan sebab physical keyboard dan tujuan permesejan masih releven ketika itu sehinggalah orang ramai mula beralih ke smartphone dengan touch screen penuh.

Blackberry juga ada menggunakan platform Android namun keputusan yang diambil seperti sudah terlambat apabila mula dilancarkan. Tidak dilupakan juga BlackBerry mengambil masa yang lama sebelum mengeluarkan smartphone dengan fungsi touch screen penuh. Jenama-jenama seperti Samsung dan Sony mendahului dari segi jumlah pengguna.

Jika terdapat satu aplikasi yang mampu membunuh BlackBerry Messenger pastinya tidak lain dan tidak bukan adalah WhatsApp. Sebuah aplikasi permesejan yang paling mudah digunakan dengan user interface yang sangat mesra pengguna.

Ketika WhatsApp mula naik juga menandakan berakhirnya zaman kegemilangan BBM. Orang ramai mula beralih kepada aplikasi yang mudah diakses pada smartphone Android dan iOS.

Tidak dinafikan terdapat beberapa aplikasi permesejan sebelum WhatsApp yang membawakan fungsi yang sama namun gagal untuk ‘mencuri hati’ pengguna seperti WhatsApp.

Kami tidak pasti apa yang difikirkan BlackBerry ketika melepaskan aplikasi yang menjadi USP mereka kepada umum secara percuma. Hasratnya untuk meningkatkan lagi komuniti yang menggunakan BlackBerry Messenger ternyata gagal selepas orang ramai sekadar menggunakan aplikasi ini untuk percubaan.

Hal ini juga secara tidak langsung membuatkan BlackBerry tidak lagi ‘special’ di mata pengguna. Kurang satu sebab mendapatkan BlackBerry kecuali kerana keyboard fizikal serta jenamanya.

Mungkin terlalu awal untuk mengatakan BlackBerry harus mengikuti jejak langkah Nokia namun itulah yang sepatutnya. Mengapa Nokia? Kerana kedua-dua jenama ini masih mempunyai peminatnya yang tersendiri yang dibina sejak sekian lamanya.

Cumanya langkah Blackberry untuk ‘comeback’ haruslah lebih sesuai dengan kehendak pengguna ketika ini. Pemilihan untuk menggunakan physical keyboard atau keyboard touch screen haruslah diselesaikan terlebih dahulu.

Kami ingin mengucapkan all the best buat Blackberry. Jenama ini masih diteruskan namun tidak lagi memfokuskan kepada pengeluaran smartphone terbaru. Nampaknya tiada lagi ungkapan ‘nak BB Pin please‘ bakal kedengaran selepas ini.


Facebook Creator Membolehkan Anda Menjana Wang Menerusi Platform Video

Semakin hari industri video atau Facebook Live semakin mula menjadi pilihan dan kebiasaan orang ramai. Sebagai usaha Facebook untuk menyaingi YouTube, Facebook pada minggu ini telah mengeluarkan aplikasi terbaru khusus mereka yang aktif memuat naik video iaitu Facebook Creator.

Melalui aplikasi ini, pengguna berpeluang untuk membaca analisa Facebook berdasarkan jumlah penonton yang menonton video anda. Buat anda yang menjalankan bisnes atas talian di Facebook atau mempromosikan produk mereka di dalam video, aplikasi ini bakal memudahkan anda untuk menghubungkan produk yang ditawarkan terus ke messenger untuk memudahkan proses pembelian.

Lebih menarik, kini anda juga boleh terus menjana pendapatan daripada pengiklanan sepertimana YouTube Adsense. Fungsi-fungsi lain bagi Facebook Live antara yang tersedia dimana anda boleh menyertakan intro dan outro anda pada Facebook Live anda agar kelihatan lebih profesional.

Setakat ini aplikasi ini cuma ditawarkan buat pengguna iOS dan bakal ditawarkan buat pengguna Android tidak lama lagi.

Buat anda yang mahu menambah platform untuk menjana pendapatan melalui video selain daripada YouTube, mungkin Facebook Creator antara aplikasi yang boleh anda cuba.


Facebook Dan Instagram Rancang Akan Mula Paparkan Iklan Di Pertengahan Video

Tidak lama lagi, video di Facebook dan Instagram akan mula tayangkan iklan di pertengahan video yang anda sedang tonton sama seperti di YouTube. Mark Zuckerberg baru-baru ini mula mengesahkan akan mencuba beta testing untuk fungsi iklan ini.

Jadi menurut Facebook, option untuk iklan ini akan muncul selepas 20 saat anda tonton video. Konsep video mid-roll ini adalah untuk memberi revenue kepada publisher video dan tidak pasti lagi sama ada Instagram akan mempunyai fungsi profit-sharing seperti di Facebook. Mungkin fungsi iklan ini juga akan dimasukkan ketika sesi live streaming di Facebook.

Jadi nanti sama-samalah kita menanti bila iklan ini akan mula ada di Facebook. Rasa-rasa, potong tak kalau ada iklan di pertengahan video? Komen anda?


Facebook Dating Bakal Menemui Pengguna Tidak Lama Lagi

Jodoh takkan datang bergolek jika anda tidak berusaha mendapatkannya. Selari dengan arus permodenan, Facebook akan melancarkan aplikasi temu janji dalam talian dalam usaha untuk memudahkan pengguna mencari jodoh.

Kelebihan yang menjadi keutamaan aplikasi ini ialah anda boleh meletakkan ciri-ciri untuk dipersembahkan kepada umum dan boleh memilih lima jenis jantina yang berbeza merangkumi wanita, wanita trans, lelaki, lelaki trans dan golongan bukan binari.

Setakat ini, aplikasi temu janji dalam talian ini masih lagi diuji secara lanjut oleh pihak Facebook dan aplikasi ini tidak tersedia sebagai aplikasi yang tersendiri. Bagi mengelakkan percintaan bawah umur, aplikasi ini cuma dikhaskan buat pengguna berumur 18 tahun dan keatas.

Sama-sama kita nantikan kemunculan aplikasi Facebook Dating ini untuk mengetahui keberkesanannya untuk menemukan jodoh tidak lama lagi.


Facebook Dating Sudah Mula Ditawarkan Di Malaysia

Perisian terbaharu Facebook Dating mula diperkenalkan oleh Mark Zuckerberg pada pertengahan tahun lepas di persidangan F8. Ciri ini baharu sahaja terdapat di beberapa buah negara baharu termasuklah di Malaysia bermula hari ini.

Seperti yang dibentangkan oleh pengasas Facebook tahun lepas, ciri ini boleh digunakan secara terus melalui Facebook tanpa perlu memuat turun aplikasi tambahan. Facebook Dating juga hadir dengan ciri ‘Secret Crush’ yang membenarkan pengguna untuk berkenalan dengan pengguna lain dari acara, rakan kepada rakan dan komuniti sekitar anda.

Facebook Dating turut menjamin privasi pengguna kerana profil pengguna tidak akan dipaparkan dimana-mana saluran termasuk di akaun peribadi Facebook pengguna.

Ciri ini bukanlah boleh digunakan oleh semua pengguna Facebook secara automatik tetapi menerusi pilihan pengguna sendiri. Ciri ini perlulah diaktifkan terlebih dahulu di tab sebelah kiri untuk pengguna desktop dan tab dihujung sebelah kanan untuk mengguna telefon bimbit.

Menurut pengguna yang sudah mencuba ciri ini, mereka boleh melihat pengguna lain dalam jarak 100km. Berbeza dengan aplikasi cari jodoh yang lain, ciri ini membenarkan pengguna menghantar mesej terlebih dahulu kepada pengguna lain sebelum menerima ‘matched’ setelah mesej dibalas.


Facebook Dedah Kekerapan Permintaan Data Pengguna Oleh Kerajaan Pada Tahun 2016

Menurut laporan oleh pihak Facebook, kekerapan permintaan data pengguna diminta kerajaan meningkat sebanyak 27 peratus. Kebanyakkan adalah disebabkan masalah politik. Permintaan data pada Januari hingga Jun 2016 naik dari 46,710 sehingga 59,229 berbanding pada separuh tahun yang pertama 2015.

Januari hingga Jun 2016, naik dari 46,710 hingga 59,229 permintaan, berbanding dengan separuh tahun yang pertama pada tahun 2015. Lebih separuh daripada permintaan ini adalah dari kerajaan Amerika Syarikat dan selebihnya dari negara lain. Ini bermaksud bahawa permintaan ini adalah tanpa pengetahuan pengguna.

Manakala permintaan untuk memadam aktiviti yang melanggar undang-udang sesebuah negara berkurangan sebanyak 83 peratus dari 55,829 turun kepada 9,633. Untuk permintaan kecemasan pula, sebanyak 3,016 permintaan dilaporkan di mana maklumat membabitkan saham syarikat yang dikategorikan sebagai risiko kecederaan yang serius atau melibatkan kematian.

Sehubungan itu, Chris Sonderby sebagai Timbalan Ketua Peguam Facebook menyatakan bahawa mereka tidak akan menyediakan ‘pintu belakang’ dan akan meneliti secara terperinci setiap permintaan data pengguna yang diminta oleh kerajaan tidak kira dari mana-mana negara sekalipun.

“Kami tidak akan menyediakan ‘pintu belakang’ kepada kerajaan atau akses secara langsung terhadap maklumat pengguna,” Katanya.


Facebook Digodam Lagi, Kali Ini Melibatkan 50 Juta Pengguna

Sememangnya tahun yang sukar buat Facebook. Awal tahun ini orang ramai dikejutkan dengan kerjasama Facebook bersama Cambridge Analytica sekaligus gerakan #DeleteFacebook dijalankan. Seterusnya saham Facebook terus jatuh dimana pelabur Facebook mahu Mark Zuckerberg dipecat.

Melalui laporan terbaru Facebook, sebanyak 50 juta akaun Facebook telah menjadi mangsa penggodam dari Taiwan baru-baru ini. Berita ini sekaligus membuatkan saham Facebook jatuh 3% berikutan kurangnya kepercayaan pelabur terhadap platform media sosial ini.

Selain itu, pihak penggodam turut mengatakan mereka mampu untuk membuang page Facebook Mark Zuckerberg. Walaubagaimanapun, mereka tidak meneruskannya bagi mendapat ganjaran yang lumayan daripada Facebook berikutan pemberitahuan bug laman media sosial tersebut. Setakat ini, pihak Facebook masih belum mengenal pasti apakah data yang berjaya diperoleh oleh pihak penggodam.

Buat anda yang mahu menggelakkan atau mengurangkan risiko daripada digodam, adalah lebih baik untuk anda menukar password anda secara berkala untuk mengelakkan daripada jadi mangsa penggodam.


Facebook Dilaporkan Disekat Dan Mengalami Gangguan Selepas Kudeta Di Myanmar

Beberapa platform media sosial termasuk Facebook, Instagram dan WhatsApp dilaporkan telah disekat dan mengalami gangguan di Myanmar.

Sekatan dan gangguan itu difahamkan berlaku beberapa hari selepas berlakunya rampasan kuasa oleh pihak tentera terhadap kerajaan negara berkenaan baru-baru ini.

Perkara tersebut disahkan sendiri oleh Facebook melalui jurucakap media sosial itu kepada AFP seperti dipetik Sinar Harian.

Beliau bagaimanapun menjelaskan gangguan itu dialami oleh sebahagian pengguna.

“Kami menyedari bahawa akses ke Facebook kini terganggu untuk sebahagian individu.

“Kami menggesa pihak berkuasa untuk memulihkan perhubungan itu bagi membolehkan penduduk di Myanmar boleh berkomunikasi dengan keluarga dan rakan mereka serta mendapatkan akses tentang maklumat penting,” jelas beliau.

Selain daripada Facebook, platform media sosial WhatsApp dan juga Instagram yang dimiliki Facebook turut dilaporkan mengalami gangguan.

Perkara itu dijelaskan dalam satu kenyataan oleh NetBlocks, sebuah pertubuhan bukan kerajaan yang memantau perkhidmatan internet yang terputus di seluruh dunia.

“Produk Facebook yang disediakan oleh pelbagai penyedia perkhidmatan internet kini disekat di Myanmar ketika pihak pengendali (perkhidmatan itu) mematuhi arahan sekatan,” jelas mereka.

Baca kembali perkongsian mengenai wanita ini yang tidak perasan kudeta berlaku di belakangnya ketika sedang asyik bersenam melalui pautan di bawah.

Asyik Menari Dengan Lagu ‘Bang Jago’, Wanita Ini Tak Sengaja Rakam Rampasan Kuasa Di Myanmar

Kenapa Masyarakat Muslim Rohingya Tidak Sepatutnya ‘Merayakan’ Rampasan Kuasa Di Myanmar?


Facebook Freemason Diserang Netizen Malaysia Selepas Letak ‘Allah’ Dalam Hantaran Penuh Kontroversi

Netizen negara kita sebelum ini memang diketahui berupaya untuk memenangi sebarang ‘pertarungan’ di alam maya terutamanya jika melibatkan isu yang berkait dengan Malaysia dan negara-negara jiran seperti Singapura dan Indonesia.

Bagaimanapun, kali ini lain pula ceritanya apabila netizen tempatan yang juga dikenali sebagai tentera bawang (bawang army) di media sosial ini dikatakan telah menyerang akaun Facebook milik persatuan Freemason sehingga berjaya memaksa page tersebut untuk menurunkan hantaran kontroversi yang dibuat mereka sebelum ini.

Menurut laman Tentera Troll Kebangsaaan Malaysia (TTKM), halaman Freemason itu sebelum ini memuat naik hantaran beserta gambar logo persatuan itu dengan turut meletakkan kalimah Allah di tengah-tengah.

Hantaran tersebut itu yang dibuat sejak beberapa hari lepas mula mencuri perhatian netizen terutamanya yang beragama Islam dengan rata-rata menganggap ianya tidak sensitif terhadap agama mereka.

Susulan daripada hantaran itu juga, netizen tempatan dikatakan mula melancarkan ‘serangan’ bertubi-tubi kepada page tersebut dengan beberapa netizen mula menularkan perkara itu di media sosial terutamanya Facebook.

Serangan yang dilakukan netizen Malaysia itu kemudiannya dilaporkan berhasil apabila page tersebut kemudiannya dilihat memberikan respon kepada komen yang diberikan.

Antara komen yang mendapat perhatian daripada page tersebut adalah ‘mak kau hijau’ yang kemudiannya memaksa mereka mencari maksud sebenar frasa tersebut di Urban Dictionary.

Dan seperti mana-mana perselisihan faham yang berlaku di media sosial sebelum ini, netizen Malaysia dilihat berjaya dalam serangan mereka kali ini apabila page tersebut kemudiannya dilaporkan menurunkan atau memadamkan hantaran asal yang dibuat di page Facebook mereka.

Walaupun tidak dapat dipastikan sama ada benar-benar hantaran tersebut diturunkan kerana serangan bertubi-tubi daripada netizen Malaysia sahaja atau pun kerana sebab lain namun ianya sudah pasti sedikit sebanyak menyumbang kepada perkara tersebut.

Netizen negara kita sememangnya terkenal di media sosial dan pernah mempertahankan makanan sehingga apa-apa sahaja yang melibatkan Malaysia seperti kes ahli politik ini yang diserang kerana kenyataannya di pautan di bawah.

Persoal Cara Malaysia Tangani COVID-19, Ahli Politik Taiwan Ini ‘Diserang’ Netizen

Gara-Gara Keliru Antara Rendang Daging Dengan Kari, Netizen Malaysia Serang Twitter CNN

‘Setiap Suapan Jadi Marah’- Ulasan Nasi Arab Chef Ammar Ini Buat Netizen Tidak Senang Duduk


Facebook Habiskan RM100 Juta Untuk Tanggung Kos Hidup Mark Zuckerberg

Facebook telah membelanjakan hampir AS$23.4 juta (RM100 juta) bagi membiayai kehidupan CEO Mark Zuckerberg sepanjang tahun 2019. Kebanyakkan kos yang ditanggung adalah melibatkan keselamatan dan jet peribadi.

Dipetik dari Free Press, kos sara hidup Zuckerberg merangkumi perbelanjaan yang terdiri daripada AS$10.4 juta untuk keselamatan di rumah dan ketika melakukan perjalanan. AS$10 juta lagi untuk keselamatan khas, dan AS$2.95 juta lagi bagi membiayai pesawat peribadi Zuckerberg.

Dilaporkan bahawa kos untuk menanggung cara hidup Zuckerberg dan keluarga terus meningkat setiap tahun. Pada 2017, kos sara hidup Zuckerberg adalah AS$9.1 juta manakala pada 2018 ia meningkat dengan mendadak iaitu AS$20 juta.

Kos hidup Zuckerberg yang tidak lulus ketika belajar di Universiti Harvard ditanggung sepenuhnya oleh syarikat yang ditubuhkan olehnya. Alasannya adalah kerana dia hanya menerima gaji sebanyak AS$1 dari Facebook.

Sementara Sheryl Sandberg yang berkhidmat sebagai Ketua Pegawai Operasi (COO) Facebook juga dibiayai oleh syarikat itu. Pada tahun 2019, kos keselamatan peribadi Sandberg mencapai AS$4.37 juta. Angka ini termasuk kos penumpang, bahan api penerbangan, pembantu, dan katering makanan.

Untuk bacaan lanjut mengenai Mark Zuckerberg, klik pautan di bawah.

Mark Zuckerberg Akui Menyesal Tidak Mengikuti Langkah WeChat

Kylie Jenner Mengatasi Mark Zuckerberg Sebagai Bilionair Termuda

Remaja Ini Tolak Tawaran RM35 Juta Untuk Sertakan Iklan Pada Laman ‘Live’ COVID-19


Facebook Habiskan RM103 Juta Untuk Tanggung Hidup Mark Zuckerberg Tahun Lalu

Facebook membelanjakan lebih daripada USD$ 25 juta (RM103 juta) untuk Ketua Pegawai Eksekutif, Mark Zuckerberg pada tahun 2020, menurut laporan yang dikeluarkan oleh proksi yang dilantik oleh syarikat gergasi media sosial pada hari Jumaat lalu.

Angka ini meningkat sebanyak USD$ 3 juta yang dibelanjakan oleh Facebook untuk Zuckerberg berbanding tahun 2019. Sebahagian daripada kos perbelanjaan pengasas Facebook ini telah dihabiskan untuk keselamatan peribadi, kata Facebook.

Pada tahun 2020, Facebook membelanjakan lebih daripada USD$ 13.4 juta untuk keselamatan peribadi Zuckerberg “di kediamannya dan semasa perjalanan peribadi menurut program keselamatan keseluruhan Zuckerberg,” kata proksi terbabit.

Dia juga menerima elaun tahunan sebelum cukai sebanyak USD$ 10 juta untuk keselamatan keluarganya, dengan jumlah perbelanjaan keselamatan menjadi USD$ 23.4 juta, ditambah dengan USD$ 1.8 juta untuk jet peribadi.

Pada tahun 2019, The Vocket melaporkan firma teknologi yang bertapak di Amerika Syarikat ini telah menghabiskan sebanyak USD$ 20.4 juta untuk melindungi Zuckerberg, termasuk USD$ 10.4 untuk keselamatan peribadi, peruntukan tahunan sebanyak USD$ 10 juta untuk keselamatan keluarga dan USD$ 2.9 juta untuk jet peribadinya.

Kenaikan perbelanjaan keselamatan sebanyak USD$ 3 juta dari 2019 hingga 2020 “disebabkan oleh perjalanan peribadi, kos yang berkaitan dengan protokol keselamatan semasa pandemi COVID-19, peningkatan liputan keselamatan semasa pilihan raya AS 2020 dan tempoh lain dengan peningkatan risiko keselamatan, dan pasaran kenaikan kos anggota keselamatan,” kata Facebook.

“Peranan Zuckerberg menempatkannya dalam posisi yang unik,” tulis syarikat itu dalam kenyataan tersebut. “Dia sering disinonimkan dengan Facebook, dan akibatnya, sentimen negatif mengenai syarikat kami secara langsung akan dikaitkan dengan, dan sering dipindahkan ke, Zuckerberg.”

Facebook habiskan RM100 juta untuk tanggung kos hidup Mark Zuckerberg. Klik pautan di bawah untuk membaca.

Facebook Habiskan RM100 Juta Untuk Tanggung Kos Hidup Mark Zuckerberg

Bagaimana Mark Zuckerberg Rugi RM30 Bilion Dalam Masa Yang Singkat?

Pekerja Facebook Dan Google Dibenarkan ‘Work From Home’ Sehingga 2021


3 Sebab Doktor Lelaki Ada Di Dewan Orang Bersalin

Mengapa doktor lelaki bertugas di dewan orang bersalin? Sudah tiada doktor perempuan kah? Tahu tak itu semua aurat?

Pastinya persoalan-persoalan itu selalu menerjah status-status media sosial saban tahun. Nampak gayanya macam tiada kesudahan.

Tapi sebelum nak menyalahkan mana-mana pihak, adakah anda benar-benar faham akan keperluan mengapa doktor lelaki perlu belajar dan tahu sambut kelahiran bayi?

Ini saya petik dengan izin daripada Dr. Afiq Rahim tentang sebab-sebab mengapa doktor lelaki bertugas di dewan bersalin. Semoga bermanfaat.

Ada pihak mengatakan ilmu perbidanan di sekolah perubatan sudah memadai untuk mengajar pelajar perubatan. Maka tidak perlu doktor lelaki menyambut kelahiran wanita. Lagi-lagi doktor pelatih/pelajar perubatan yang kerjanya asyik nak menyeluk sahaja dengan alasan mahu belajar.

Masyarakat perlu faham bahawa ilmu perubatan adalah sangat kompleks. Pengajian perbidanan di sekolah perubatan masih menghadkan penglibatan pelajarnya kepada ‘real-life situation’ demi mengurangkan risiko tindakan perundangan kepada sekolah tersebut.

Mannequin atau patung latihan, video dan segala teknologi yang digunakan untuk mengajar hanya dapat menyiapkan pelajar tersebut sebanyak 40% yang mana kebanyakkannya dipelajari secara TEORI bersama limitasi PRAKTIKALITI.

Seusai para pelajar ini menghabiskan pengajian perubatan maka mereka memerlukan baki 60% lagi iaitu pengalaman dan aplikasi TEORI yang dipelajari di sekolah perubatan dalam menguruskan pesakit sebenar untuk memberikan keyakinan dan menjadi doktor yang kompeten serta mengurangkan risiko melakukan kesilapan pada masa hadapan.

Pada masa ini, doktor-doktor pelatih terutama lelaki bujang selepas menghabiskan tempoh latihan mereka selama dua tahun akan ditempatkan di kawasan-kawasan yang kurang kemudahan asas kesihatan atau kawasan terpencil seperti di Borneo.

Ada sebahagiannya ditempatkan di kawasan pedalaman yang jauh daripada perkhidmatan hospital. Kebiasaannya mereka ini ditempatkan berseorangan di klinik kesihatan yang jauhnya beratus kilometer daripada bandar besar.

Takkan nak tempatkan doktor perempuan di kawasan pedalaman berseorangan. Bagaimana pula doktor perempuan yang telah berkeluarga. Pihak KKM tetap prihatin akan dilemma ini dan ianya ternyata sukar diselesaikan.

Tidak dinafikan dengan lambakan doktor selepas tamat latihan nanti, kemungkinan besar, pihak KKM akan tetap menghantar juga doktor-doktor perempuan ini ke kawasan tersebut untuk memenuhi keperluan semasa khidmat kesihatan di negara kita.

Buat masa ini, sekiranya berlaku kes-kes ibu bersalin di kawasan mereka, jururawat masyarakat akan mengendalikan dahulu kes tersebut dan merujuk kepada doktor-doktor ini untuk tindakan susulan jika perlu.

Oleh itu, jika doktor-doktor lelaki ini tidak pernah menjalani latihan di jabatan perbidanan, apakah mereka ini dapat menguruskan ibu bersalin dengan baik tanpa sebarang pengalaman dan bantuan pakar?

Ya, doktor tersebut boleh menghubungi pakar untuk konsultasi akan tetapi bagaimana berlakunya kes kecemasan seperti tumpah darah selepas bersalin. Mengetahui teori dan pengalaman praktikal yang sedikit sahaja belum tentu membantu doktor tersebut menyelamatkan nyawa pesakitnya.

Bidang perbidanan ini melibatkan dua nyawa iaitu ibu dan anak yang dikandungkannya. Jika doktor lelaki ini kurang pengalaman, bagaimana dia boleh membuat keputusan tepat pada saat getir demi menyelamatkan nyawa pesakitnya?

Saya masih bersetuju, doktor lelaki hanya dibenarkan merawat pesakit perempuan dalam keadaan darurat sahaja atau masalah tertentu.

Namun, perlu kita berikan perhatian bahawa doktor lelaki ini juga perlulah mempunyai ilmu dan kemahiran asas serta terlatih terlebih dahulu sebelum diberi tanggungjawab mengendalikan sebarang kes perbidanan.

Kita tidak mahu terjadi kecelakaan kerana kecelaruan masyarakat dalam memahami maksud darurah seperti di Arab Saudi. Sebuah tragedi kebakaran di asrama perempuan dan akhirnya semua penuntut perempuannya mati terbakar.

Sebab apa? Sebab Bomba tidak dibenarkan masuk kerana BOMBA KESEMUANYA LELAKI.

Anda boleh baca artikel penuh di blog Dr. Afiq Rahim


Facebook Hadiahkan $10,000 USD Kepada Budak 10 Tahun Ini Selepas Berjaya Menggodam Instagram

Program Facebook dimana menawarkan ganjaran buat sesiapa yang berjaya menemui bug pada Facebook akhirnya menemui pemenang termuda di dalam sejarah.

Seorang budak berumur 10 tahun yang dikenali sebagai Jani, berjaya untuk mengodam salah satu aplikasi milik Facebook iaitu Instagram dengan keupayaan untuk membuang komen sesiapa sahaja yang dimahukannya di dalam aplikasi tersebut. Tambahnya lagi, beliau juga mampu untuk membuang komen artis terkenal, Justin Bieber jika beliau mahukannya.

Facebook pada masa yang sama berterima kasih dan kagum dengan keupayaan budak berumur 10 tahun ini serta menghadiahkan $10,000 USD buat Jani berikutan penemuan bug di Instagram ini. Sebelum ini, Jani bersama kembarnya telah menemui bug pada laman Facebook cuma masih belum cukup yakin untuk melaporkan kepada Facebook.

Pada tahun 2015 sahaja, sebanyak 13,000 laporan diterima oleh Facebook dan 526 daripadanya disahkan benar. Syarikat tersebut mengesahkan sebanyak $936,000 USD dengan purata $1,780 USD telah dibayar pada setiap laporan yang diterima pada tahun 2015.

Hebat betul budak 10 tahun sudah mampu menggodam Instagram. Saya masih ingat lagi sewaktu berumur 10 tahun kejayaan terbaik sahaja hanyalah berjaya memuat turun lagu mp3. Itupun sudah cukup hebat bagi saya.

Apakah kejayaan terbaik anda ketika berumur 10 tahun? Kongsikan dengan kami di ruangan komen di bawah.


Facebook IBM Malaysia Diserang Netizen Selepas Komen Berunsur Perkauman Oleh Wanita Ini

Gara-gara tindakannya memberikan komen bersifat perkauman di media sosial, seorang wanita dipercayai kakitangan syarikat teknologi global, IBM menerima reaksi negatif daripada netizen tempatan.

Komen tersebut yang dibuat wanita dikenali sebagai Welling Chang dalam hantaran yang tidak dapat dikenalpasti di Facebook itu difahamkan ditujukan kepada masyarakat Melayu Muslim di Malaysia.

Bukan sahaja difahamkan berpendapat kaum Melayu di Malaysia tidak mampu untuk menguasai bahasa Inggeris dengan baik namun dia juga mengatakan masyarakat Melayu di negara ini berfikiran cetek dan tidak berkembang.

Tidak bersetuju dengan pendapat yang diberikan wanita tersebut, netizen Malaysia kemudiannya dilihat melaporkan perkara itu kepada syarikat yang difahamkan merupakan majikan kepada wanita tersebut.

Berdasarkan semakan yang dibuat di akaun Facebook IBM Malaysia yang dikatakan merupakan tempat wanita tersebut bekerja, kami mendapati ruangan komen di hantaran yang dibuat syarikat tersebut dipenuhi dengan komen daripada netizen Malaysia.

Menyedari akaun Facebook mereka diserang netizen kerana komen oleh wanita yang dikatakan kakitangan mereka itu, pihak IBM Malaysia akhirnya pada semalam untuk memberi respon mengenai perkara itu.

Dalam hantaran yang dibuat jam 10.52 pagi itu, pihak mereka memaklumkan akan menyiasat perkara tersebut dan mengambil tindakan yang sepatutnya.

“Pihak kami sedang menyiasat perkara ini dan akan mengambil tindakan sewajarnya,” tulis kenyataan tersebut.

Walaupun perkara tersebut kini berada dalam siasatan selepas gesaan netizen, namun tidak dapat dipastikan sama ada wanita tersebut adalah merupakan kakitangan IBM memandangkan belum ada pengesahan daripada pihak mereka mengenai perkara itu.

Namun begitu, komen bersikap perkauman dan merendahkan keupayaan sesuatu kaum sepatutnya tidak berlaku dalam negara kita yang sememangnya terkenal dengan keharmonian kaum dalam kalangan pelbagai bangsa.

Baru-baru ini juga hangat diperkatakan di media sosial mengenai lelaki ini yang dikatakan merungut apabila barista di sebuah kedai kopi tidak memahami pesanan dalam Bahasa Inggeris. Baca mengenainya di pautan di bawah.

Niat Perlecehkan Barista Berbahasa Malaysia, Aduan Lelaki Cina Ini Dikecam Hebat Netizen

Universiti Limkokwing Dikecam Selepas Pamer ‘Banner’ Perkauman Dengan Ayat ‘King Of Africa’

Dipukul Ketika Hantar Makanan, Ini Sebenarnya Yang Berlaku Dalam Video Tular Di Pulau Pinang


Facebook Lancarkan ‘Messenger Lite’ Khas Buat Negara Yang Mempunyai Capaian Internet Perlahan Termasuk Malaysia

Facebook ternyata mengambil berat dengan pengguna seluruh dunia yang ingin menggunakan Facebook namun sering gagal atas beberapa faktor. Masalah internet yang terlalu perlahan, kekurangan ruang storan dan penggunaan telefon Android versi lama antara faktornya.

Berdasarkan masalah yang dihadapi oleh pengguna, Facebook pada hari ini telah melancarkan sebuah aplikasi terbaru mereka aplikasi terbaru mereka iaitu Messenger Lite. Sama seperti aplikasi Messenger yang sudah lama dilancarkan dan digunakan, cumanya lebih ringan dan tampak lebih ringkas.

Dikatakan aplikasi terbaru daripada Facebook ini bakal menyokong telefon-telefon versi lama baik dari segi software mahupun hardware. Penggunaan internet juga dijangka lebih rendah serta tidak memakan bateri dengan terlalu banyak.

Setakat ini, cuma 5 negara yang diumumkan Facebook bakal mendapatkan akses Messenger Lite iaitu Kenya, Tunisia, Sri Lanka, Venenzula dan Malaysia. Agak mengejutkan untuk melihat Malaysia tersenarai berbanding 4 negara yang disebutkan.

Kami berpendapat kemungkinan Malaysia tersenarai disebabkan majoriti rakyatnya gemar menggunakan Facebook. Capaian internet yang perlahan untuk mengakses Facebook antara faktornya.


Anda Kini Boleh Terus ‘Facebook Live’ Menggunakan Desktop

Facebook Live nampaknya turut mengalami sedikit evolusi dan semakin diterima pengguna. Bermula sebagai tempat untuk orang ramai berkongsi rakaman pendek secara santai seterusnya berjaya menjadi platform untuk sebarang webinar yang dijalankan.

Terbaru, Facebook Live telah mengumumkan mereka kini telah menyediakan laman penstriman atau akses ‘Live’ kepada pengguna desktop dan laptop. Dalam erti kata lain, fungsi ini tidak tertakluk buat aplikasi di smartphone sahaja. Fungsi terbaru Facebook ini membolehkan pengguna membuat Live daripada personal account mahupun Facebook Pages.

Dengan adanya fungsi ini pada desktop, dilihat peluang untuk Facebook untuk menguasai beberapa platform live yang lain akan lebih terbuka. Dengan penyediaan audience yang ramai, kemungkinan Facebook bakal mengambil alih tugas Twitch selaku platform buat gamers membuat live stream.


‘Live’ Bersama Rakan Kini Lebih Mudah Dengan Fungsi Terbaru Facebook

Sejak dilancarkan pada tahun 2015, Facebook nampaknya berjaya memberi impak yang besar buat pengguna juga Facebook sendiri. Dilancarkan atas tujuan untuk membolehkan para selebriti live dengan mudah, servis ini kini dibuka untuk orang ramai sejak tahun lepas.

Berdasarkan data yang dikongsikan Facebook, dikhabarkan para pengguna lebih senang untuk menyertakan komen ketika Facebook Live berbanding video yang dimuat naik secara penuh. Mungkin disebabkan keterujaan atau engangement secara terus daripada pengguna yang membuat siaran langsung barangkali.

Atas sambutan ramai, Facebook pada tahun ini bakal menyertakan sebuah lagi fungsi terbaru iaitu Live Chat With Friends dan Live With. Menerusi fungsi terbaru ini, para pengguna berpeluang untuk mengajak rakan live bersama ditempat berbeza dengan paparan split screen seperti yang tertera yang dibawah.

Dalam pada itu, anda perlu menunggu seketika sebelum fungsi ini dilancarkan kesemua negara sepenuhnya. Pengguna iOS dikhabarkan akan menerima fungsi ini terlebih dahulu berbanding para pengguna yang lain.

Sekiranya ada temuramah diantara dua individu atau sesi soal jawap yang dibuka kepada umum, mungkin ini platform yang boleh dipertimbangkan selepas ini.


Facebook Mahu Jenamakan Semula Instagram Dan WhatsApp

Umum tahu dua jenama popular yang sering digunakan pada hampir semua pengguna telefon pintar iaitu WhatsApp dan Instagram dimiliki oleh syarikat media sosial popular, Facebook.

Terbaru, Facebook dikatakan mahu menjenamakan semula kedua-dua aplikasi ini kepada ‘Instagram from Facebook’ dan ‘WhatsApp from Facebook’. Perubahan yang dibuat ini walau bagaimanapun tidak mengubah fungsi yang tersedia di kedua-dua aplikasi tersebut.

Difahamkan tujuan penjenamaan yang dibuat ini bagi mengingatkan orang ramai mengenai hubung kait ketiga-tiga aplikasi ini. Selepas ini, para pengguna bakal menyaksikan nama aplikasi yang sedikit panjang ketika dimuat bagi memaparkan syarikat pemilik dua aplikasi popular ini.


Facebook Mahu Mengurangkan Perkongsian Page Di News Feed

Facebook pada hari ini telah mengumumkan perubahan pada News Feed dimana laman sosial ini akan mengutamakan perkongsian daripada rakan-rakan dan ahli keluarga terlebih dahulu berbanding dengan perkongsian umum seperti daripada Facebook Pages.

Pengumuman itu dibuat oleh pemiliknya sendiri, Mark Zuckerberg di dalam entri terbaru melalui akaun Facebook rasmi miliknya baru-baru ini.

Melalui perkongsian terbaru yang dimuat naik, Zuckerberg mengatakan Facebook News Feed telah menjadi terlalu padat dengan berita tentang perniagaan, jenama dan media. Tidak dilupakan dengan perkongsian-perkongsian berita palsu.

Bagi meyelesaikan masalah itu, Facebook akan menumpukan kepada kandungan umum daripada rakan-rakan dan keluarga terlebih dahulu. Perkara ini dikatakan sesuai dengan matlamat Facebook untuk menghubungan orang ramai bersama rakan-rakan dan keluarga

Pages juga dijangka mempunyai capaian yang sedikit rendah berbanding sebelum ini. Dalam pada itu perkongsian daripada Facebook Pages yang menghasilkan interaksi mungkin tidak terlalu terjejas dengan perbezaan capaian yang diterima.

Sekiranya anda merupakan peniaga online atau sering berkongsi maklumat di laman Facebook Pages, mungkin sudah tiba masanya anda menambah platform perniagaan atau perkongsian anda untuk meningkatkan jumlah capaian pengguna.


Facebook Memaparkan Roadmap 10 Tahun Syarikat Mereka Secara Umum

Jika anda masih risau dengan perkongsian roadmap bisnes anda kerana risau pihak pesaing mampu membaca strategi anda, anda mungkin silap. Facebook secara umumnya mengumumkan pelan jangka panjang mereka secara umum pada majlis F8 yang baru sahaja berlangsung.

Tidak selalu untuk kita lihat sebuah syarikat teknologi yang semakin berkembang melancarkan roadmap mereka. Tambahan pula dengan pertambahan media sosial yang terbaru jelas menunjukkan Facebook selesa dengan persaingan.

Facebook nampaknya sangat serius dalam mengubah cara pengguna melayari aplikasi Facebook dimana dengan idea ini pengguna akan lebih mudah mengakses Facebook melalui peranti yang berbeza antara satu sama lain.

Di dalam pelan jangka panjang tersebut Facebook menunjukkan bagaimana mereka mampu mengoptimasikan kegunaan pengguna mengikut keperluan berdasarkan beberapa aplikasi yang dimiliki seperti Instagram, Whatsapp dan Messenger.

Sama seperti Microsoft, Facebook juga akan memfokuskan kepada ‘bots’ didalam beberapa tahun akan datang. ‘Bots’ yang disebutkan sebagai Messenger Platform API berfungsi untuk memberi kelebihan buat pengguna yang membuat bisnes bagi memperkukuhkan jenama harta maya mereka.

Apa yang lebih menarik adalah, Mark Zuckerberg mengumumkan mereka juga akan memfokuskan kepada ‘virtual reality’ yang dipopularkan oleh Oculus. Facebook mengambarkan ‘virtual reality’ akan hadir buat pengguna dengan saiz seperti kaca mata bersaiz normal serta memaparkan media yang lebih menarik.

Selain ‘virtual reality’ Mark juga memulakan program drone airplane dimana akan diumumkan dengan lebih lanjut beberapa tahun lagi dari sekarang.

Kami berpendapat apa yang diumumkan Mark Zuckenberg semasa majlis F8 ini adalah sebahagian daripada perancangan Facebook. Kami tertarik untuk mengetahui dengan lebih lanjut bagaiman Facebook dapat mengubah lanskap dunia internet di dalam beberapa tahun akan datang.

Oh ya, jika anda sangkakan Facebook merupakan syarikat yang ‘cool’ dan berani untuk memaparkan roadmap mereka, kami juga tidak mahu melepaskan peluang untuk memaparkan Roadmap The Vocket.


Bermula Dari Asrama, Bagaimana Mark Zuckeberg Bangun Dan Membesar Bersama Facebook

Bila sebut sahaja facebook, memang ramai yang mengenalinya. Dalam kehidupan pada hari ini, mungkin terasa sedikit janggal jika tidak mempunyai akaun facebook. Kehadiran facebook dalam dunia sosial hari ini memberi impak yang sangat besar kepada komuniti di dunia.

Jika dahulu laman sosial lebih kepada mencari kenalan dan hiburan, tetapi facebook membawanya kepada satu tahap yang lain. Dari rakyat biasa sehinggalah raja, semuanya memiliki facebook.

Hari ini penggunaan facebook begitu meluas, ia digunakan dalam pelbagai bentuk. Berita, informasi, hiburan, jual beli dan banyak lagi. Boleh dikatakan hari ini semuanya facebook.

Mula diperkenalkan kepada umum pada febuari 2004, facebook kini bernilai $364 bilion dengan melebihi 1.71 billion pengguna setiap bulan. Pencapaian yang cukup hebat.

Disebalik kejayaan ini, mari kita lihat bagaimana Mark Zuckerberg memulakan kariernya bersama facebook. Siapa sangka, bermula dari asrama sehinggalah menjadi terkenal di dunia seperti yang anda lihat sekarang.

Idea mecipta Facebook bermula di sebuah asrama di Universiti Harvard, tempat yang sama didiami oleh Wallace Shawn. (Suara latar didalam animasi Toys Story)

Pada tahun 2003, Mark mula membangunkan program ‘Face Mash’, aplikasi pengunaan gambar rakan sekelasnya yang telah digodam. Ia terdapat 450 halaman dengan 22,000 tontonan selepas 4 jam dimuat naik.

Selepas beberapa hari kemudian, pihak Universiti Harvard mengeluarkan amaran supaya menutup atas faktor privasi dan keselamatan.

Mark kemudiannya dikenakan tindakan disiplin, namun masih diberi peluang untuk meneruskan pengajiannya. Pada febuari 2004, dia mula melancarkan ‘The Facebook’.

6 hari selepas pelancaran, 3 orang rakannya Cameron, Winklevoss dan Narendra bersepakat untuk mewujudkan satu laman web yang dipanggil harvardconnection.com. Tetapi Mark memilih untuk mengekalkan Facebook.

Dalam satu bulan pertama, separuh dari pelajar Harvard merupakan ahli facebook . Pada bulan Mac seterusnya, ia  berkembang ke Yale, Colombia dan juga Universiti Stanfort.

Waktu inilah Mark mula dibantu oleh 3 lagi rakan kongsinya Dustin Moskovitz, Eduardo Saverin, Andrew McCollum, dan Chris Hughes.

Facebook mula membuka jualan iklan selepas beberapa bulan kemudian. Ini menunjukan pencapaian mereka cukup baik dan semakin membesar.

Ketika ini facebook masih lagi beroperasi di bilik asramanya, tetapi Mark mula menjalankan dengan serius. Nasib sama seperti Bill Gates, Mark kemudiannya diberhentikan dari Universiti Harvard.

Pada tahun 2004, Mark mula melantik Sean Parker ( Co-Founder Nepster) sebagai Ceo Syarikatnya.

Dalam masa yang sama, facebook mula berpindah ke pejabatnya yang baru di Palo Alto, California.

Pejabat facebook yang pertama. Permulaan yang kecil.

Pada bulan yang sama, facebook mula mendapat pelaburnya yang pertama dari bekas eksekutif PayPal, Peter Thiel sebanyak $500,000 usd.

Pada Mei 2005, facebook menaikkan lagi dana sebanyak $13.7 million dan memperkenalkan sistem news feeds pada tahun 2006.

Pada akhir tahun 2007, Mark betemu eksekutif Google Sheryl Sandberg di satu parti krismas. Dia kemudiannya mula mempertimbangkan untuk mempunyai satu hubungan bersama The Washington Post.

Tetapi selepas perbincangan bersama Sheryl, Mark memutuskan bahawa facebook memerlukan ketua pegawai operasi dan ini berjaya menyakinkannya. Sheryl menyertai mereka pada awal tahun 2008.

Facebook membangun dengan begitu cepat sekali, terutama pada penggunaan telefon pintar. Pada 2009, Facebook mula berpindah ke pejabat yang lebih besar. Membesar dengan pantas, pada akhir 2010, Facebook menerima kunjungan sehingga mencecah trilion setiap bulan!.

Ruang sedia ada tidak dapat menampung dalam masa yang lama, pada tahun 2011 facebook mula berpindah ke kampus koprat yang mana dahulunya diduduki oleh Sun Microsystems, Greece sebelum jatuh.

Mark menamakan jalan itu sebagai 1 Hacker Ways iatu merujuk kepada nama gelarannya.

Facebook juga dijadikan sebagai salah satu pengaruh kuat dalam politik. Contohnya pada pemberontakkan Mesir pada tahun 2011.

Pemimpin dunia, Obama turut menyokong facebook dalam menyebarkan akses internet di seluruh dunia.

Rangkaian sosial jadi semakin meningkat. 18 Mei 2012, facebook menawar harga bermula $5 billion kepada awam.

Selepas IPO, Mark kemudian berkahwin dengan Priscilla Chan yang mana ketika itu masih lagi pelajar di Universiti Harvard.

Facebook sentiasa berkembang maju, Mark seterusnya mengambil keputusan untuk memilih laman perkongsian gambar terkenal Instagram dengan harga 1 bilion pada tahun 2012 dan kini mempunyai lebih 400 juta pengguna.

Facebook juga membeli Syarikat VR terkenal Oculus pada harga $2 billion pada tahun 2014.

Dan juga Whatsapp dengan harga $19 billion pada febuari 2014.

Pada 3 Febuari 2014, facebook  menerima kunjungan 1.23 bilion setiap bulan. 1 bilion daripadanya adalah melalui telefon pintar. Zaman semakin berubah dan facebook meneruskan untuk sedia membesar.

Memenuhi permintaan, Facebook mula berpindah ke pejabat baru yang dibina oleh arkitek lagenda terkenal Frank Gehry dengan pekerja seramai 2,800 orang.

Dengan slogan ‘Kami tidak menyediakan perkhidmatan untuk duit, tetapi kami membuat duit untuk menyediakan perkhidmatan yang lebih baik’

Pada Disember 2015, Mark mengumumkan penubuhan Chan Zuckerberg Initiative dengan mendermakan 99% daripada sahamnya.

Walaupun sudah kaya, tidak kira apa pun yang berlaku Mark akan memastikan dia tidak kehilangan kawalan terhadap syarikat ini hasil usaha kerasnya sejak asrama lagi.


Facebook Membuka Cawangan Baru Di Asia Tenggara Dan Kali Ini Di Malaysia

Lebih kurang dua minggu yang lepas sahaja kita dikhabarkan dengan berita pelancaran pejabat Facebook di Manila dan pada hari ini Naib Presiden Facebook Asia Tenggara, Dan Neary telah melancarkan sebuah lagi pejabat yang bertapak Malaysia.

Dan Neary selaku naib presiden Facebook Asia Tenggara berucap dan mengatakan beliau sangat berbangga serta teruja untuk berkongsi tentang pembukaan Facebook di Malaysia.

Katanya lagi, Malaysia kini mempunyai hampir 18 juta pengguna aktif setiap bulan dimana mewakili 81 peratus rakyat Malaysia. Facebook juga mengesahkan hampir 94% pengguna daripada 12 pengguna aktif setiap hari menggunakan laman sosial ini di telefon pintar mereka.

Hasrat pembukaan Facebook di Malaysia juga berikutan rakyat Malaysia yang gemar melayari laman sosial tersebut sehingga dinobatkan sebagai negara kesepuluh yang paling aktif menggunakan Facebook.

Seperti mana pejabat Facebook di Asia Tenggara ini, Facebook Malaysia akan lebih memfokuskan kepada bisnes dan hubungan baik bersama pemilik bisnes yang ingin meningkatkan penjualan mereka melalui Facebook pages.

A photo posted by @eo_apac on May 3, 2016 at 4:17pm PDT

A photo posted by @eo_apac on May 3, 2016 at 4:18pm PDT

Seperti yang diumumkan, pembukaan Facebook Malaysia bakal membantu pemilik perniagaan meningkatkan bisnes melalui laman sosial tersebut. Kami yakin dengan adanya Facebook Malaysia ini sedikit sebanyak bakal membantu pemilik bisnes meningkatkan penjualan mereka melalui FB Ads.


3 Sebab iPhone Terbaru Bakal Dijual Dengan Harga Yang Lebih Mahal

Sedar tidak sedar, 2017 bakal menjadi saksi sempena Apple iPhone yang sudahpun 10 tahun di dalam pasaran. Jenama yang diperkenalkan pada 2007 oleh Steve Jobs ini ternyata berjaya mengumpulkan peminatnya yang tersendiri meskipun mempamerkan harga jualan yang agak premium berbanding smartphone yang lain.

Berbincang mengenai Apple iPhone terbaru, pastinya Apple bercita-cita untuk membuat perubahan besar-besaran pada iPhone terbaru setelah 3 tahun mengekalkan rekabentuk yang sama. Nama ‘iPhone 7s’ atau ‘iPhone X’ antara yang dikatakan bakal dipilih sebagai nama model terbaru.

Selain teknologi terbaru yang bakal diumumkan, Fastcompany turut melaporkan Apple telah bersedia untuk mengumumkan iPhone terbaru dengan tanda harga yang lebih tinggi berbanding sebelum ini. Berikut merupakan antara sebab anda Apple bakal keluarkan model iPhone yang lebih mahal.

Hasrat Apple untuk menjadikan ‘iPhone X’ sebagai sebuah model yang bermakna sudah pastinya ada. Kemungkinan pengguna bakal diperlihat dengan rekabentuk yang baru setelah 3 tahun Apple mengekalkan rekabentuk yang hampir sama.

Apple dikatakan berminat untuk kembali menggunakan material glass sepertimana yang digunakan pada iPhone 4 untuk tampil berbeza bersama pesaingnya.

Untuk peminat smartphone dengan dengan saiz skrin yang kecil, maaf kami anda berita tidak sedap dibaca oleh anda. Sebabnya Apple bakal mula memperkenalkan skrin 5.0-inci untuk model biasa dan bukan lagi 4.7-inci. Saiz yang sama bakal dikekalkan jika Apple berhasrat untuk membuang home button sepertimana yang banyak dilaporkan oleh 9to5Mac.

Berdasarkan sumber daripada Fastcompany, keputusan Apple untuk menggunakan paparan OLED daripada Samsung berbanding LCD seperti sebelum ini antara yang menyumbang kepada peningkatan kos pembuatan Apple iPhone. Langkah ini dibuat bagi memastikan Apple iPhone terbaru tampil dengan skrin yang lebih sharp dan vibrant.

Tidak mengejutkan jika model terbaru Apple diumumkan dengan tanda harga mencecah $1000 USD (~RM4439.00) berdasarkan apa yang dilaporkan. Ditambah pula dengan faktor eknomi ketika ini kemungkinan para pengguna di Malaysia perlu bersedia membayar lebih apabila Apple iPhone terbaru mula dijual.

Sudah tentu harga memain peranan yang penting. Namun melihat kepada produk-produk keluaran Apple sebelum ini, peminat jenama ini selalunya tidak kisah untuk berbelanja lebih sekiranya Apple umumkan penambahbaikan yang banyak menerusi model terbaru mereka.

Dari sudut pandang Apple, kami tidak pasti adakah harga yang tinggi bakal menggangu misi mereka untuk meningkatkan penjualan model smartphone mereka ini.

Buat mereka yang sudah terbiasa dengan smartphone Android. Mereka perlu bersedia untuk berbelanja besar untuk mendapatkan iPhone terbaru ini yang bakal diumumkan sekitar September 2017 ini.


Facebook Menjemput Instagrammer Untuk Mengambil Gambar Bangunan Baru Mereka

Apabila bercakap tentang Facebook kita biasanya terbayang sebuah pejabat yang canggih dan “trendy”.

Pengasas Facebook, Mark Zuckerberg telah mengumumkan perpindahan mereka ke ‘sarang’ baru Facebook seluas 430,000 per segi yang direka oleh arkitek terulung Frank Gehry – yang juga mereka bangunan Los Angeles’ Walt Disney Concert Hall dan Spain’s Guggenheim Museum. Bangunan baru Facebook ini diberi nama MPK 20 yang bermaksud Menlo Park, building 20.

Bangunan ini merupakan satu sebuah bilik yang luas dan mempunyai pelan lantai terbuka yang terbesar di dunia – Ianya mampu menempatkan beribu-ribu orang pekerja di dalam ruang pejabat pada satu masa. Terdapat ruang yang kecil disediakan untuk melakukan kerja-kerja persendirian. Pekerja juga boleh pergi ke taman seluas 9 ekar yang terletak di atas bangunan MPK20. Taman ini direka dengan denai pejalan kaki sepanjang setengah batu, ditanam dengan lebih daripada 400 pokok dan kawasan-kawasan untuk membuat kerja juga disediakan.

Pekerja secara rasmi mula berpindah hari ini walaupun ia masih belum siap sepenuhnya. Menariknya, Facebook telah memilih untuk menjemput beberapa Instagrammer ke bangunan baru mereka untuk mengambil gambar daripada memilih jurugambar profesional. Cara baru untuk marketing huh?

Dengan keluasan 430,000 kaki persegi, bangunan gergasi ini boleh menampung kira-kira 2,800 orang.

Salah satu daya tarikan yang unik ialah taman seluas 9 ekar

Beberapa karya seni yang menarik untuk menghasilkan suasana tenang

A photo posted by Cory Maryott (@coryiander) on Mar 30, 2015 at 9:37am PDT

A photo posted by Christine Victoria Lloyd (@christine.victoria) on Mar 30, 2015 at 9:26am PDT

A photo posted by Cindy Loughridge (@cindyloughridge) on Mar 30, 2015 at 9:16am PDT

A photo posted by Alissa (@alissa_isms) on Mar 30, 2015 at 10:51am PDT

Bangunan ini adalah sebuah bilik yang besar, setiap tingkat dihubungkan dengan tangga yang direka khas supaya ia kelihatan seperti gelung.

A photo posted by Liz Shepherd (@lizardshep) on Mar 30, 2015 at 9:54am PDT

A photo posted by Andrew Blotky (@andrewblotky) on Mar 30, 2015 at 9:58am PDT

LIKE dan FOLLOW Vocket di Facebook serta Instagram


Facebook Mentorship Tawarkan Kemudahan Buat Para Guru Dan Mentor

Bersesuaian dengan hasrat Facebook untuk menjadi pusat setempat untuk orang ramai berinteraksi, membeli belah serta mempelajari ilmu baru, Facebook baru-baru ini telah memperkenalkan Facebook Mentorship. Sebuah fungsi yang tersedia di Facebook Groups membolehkan seseorang mentor memantau anak didiknya.

Melalui Facebook Mentorship, para mentor berpeluang mengetahui perkembangan anak didiknya dengan lebih dekat dan lebih mudah berdasarkan penyediaan tugas secara mingguan. Para pengguna juga berpeluang berbincang bersama mentor sama ada secara berkumpulan mahupun berdua.

Kami yakin fungsi ini bakal menjadi pilihan buat mentor atau guru-guru yang mengajar di Facebook di luar sana memandangkan Malaysia terkenal dengan jumlah mentor yang ramai.


Facebook Menutup Group Sabotaj Pemarkahan Black Panther

Facebook melaporkan bahawa mereka telah menutup sebuah group yang merancang merekrut ahli untuk mensabotaj permarkahan filem adiwira Black Panther di Rotten Tomatoes. Perkara ini telah disahkan oleh Variety yang mana menyatakan bahawa group tersebut sudah berjaya mengutip bilangan ahli mencecah empat ribu orang.

Group ini dikenali sebagai “Down with Disney’s Treatment of Franchises and its Fanboys,” turut juga membuat Facebook Event yang bertajuk ‘Give Black Panther a Rotten Audience Score on Rotten Tomatoes’ sebagai langkah untuk menurunkan rating.

Seramai 3,700 orang telah menyertai group ini dengan harapan untuk memberi filem Marvel dan Disney yang akan datang dengan skor ulasan pengguna negatif pada laman web Rotten Tomatoes.

Sebelum ini mereka telah mendakwa telah mensabotajkan permarkahan filem Star Wars The Last Jedi pada Rotten Tomatoes. Black Panther bakal ditayangkan di Malaysia pada 15 Februari ini dan anda boleh tonton filem ini di pawagam berdekatan dengan kawasan anda.


Facebook Merancang Untuk Meletak Iklan Pada Messenger

Beberapa bulan lepas Facebook dengan kerjasama Instagram telah meletakkan iklan di bahagian timeline Instagram dan kini Facebook juga merancang untuk meletakkan iklan di bahagian Messenger.

Berdasarkan beberapa sumber, syarikat yang berumur 12 tahun ini nampaknya bakal mengeluarkan fungsi iklan di bahagian Messenger ini pada pertengahan tahun ini.

Walaubagaimanapun, idea terbaru dari Facebook ini nampaknya bertentangan dengan apa yang dikatakan oleh Mark Zuckerberg pada tahun 2014 dimana Zuckerberg tidak berminat untuk meletak sebarang iklan sebagai cara untuk mendapatkan keuntungan pada platform yang baru dibeli beliau ketika itu iaitu Whatsapp.

Perubahan teknologi pada masa kini nampaknya tidak lagi mustahil buat pihak Facebook untuk melaksanakan idea baru mereka memandangkan Facebook kini mempunyai 800 juta pengguna aktif dan dijangka bakal memberi untung yang besar.

Pihak Facebook juga tidak menafikan perkara ini dan mengatakan mereka juga akan mengawal untuk mengelak iklan-iklan yang tidak diingini masuk ke Messenger pengguna.


Facebook Messenger Kini Membolehkan Anda Menghantar Mesej Valentine

Sempena hari kekasih yang berlangsung pada 14 Februari, Aplikasi mesej daripada Facebook iaitu Facebook Mesenger mengeluarkan fungsi baru dimana membolehkan anda menghantar mesej valentine kepada kekasih anda.

Mesej hari kekasih yang ingin disampaikan juga boleh dihantar melalui tiga cara iaitu text, GIF atau stiker.

Walaupun fungsi ini sekadar suka- suka mungkin cara ini dapat menjimatkan wang anda untuk berbelanja dengan lebih bersama kekasih.


Facebook Mohon Maaf Selepas Silap Terjemah Nama Presiden China Kepada Maksud Kurang Baik

Lawatan pertama Presiden China, Xi Jinping ke Myanmar selepas dua dekad telah diakhiri dengan situasi yang menjengkelkan.

Pada 17 Januari lalu, sebuah badan kerajaan, Myanmar State Counsellor Office telah membuat satu hantaran di laman Facebook mereka.

Walau bagaimanapun, ucapan panjang di Facebook telah diterjemahkan dalam bahasa yang kurang enak.

Kesilapan yang tidak sepatutnya berlaku apabila Facebook telah secara tidak sengaja menterjemah nama Xi pada halaman rasmi kerajaan dengan nama ‘En Sh**hole’.

“Encik Shithole, Presiden China tiba jam 4PM,” kata hantaran yang diterjemahkan ke dalam bahasa inggeris.

Umm. Facebook seems to be translating “Xi Jinping” written in Burmese as “Mr Shithole”.

This is a post on Aung San Suu Kyi’s official page, recounting her meeting with him yesterday… h/t @felizysolo

”kingdom of Mr Shithole” pic.twitter.com/B4V2cYjPJw

— Poppy McPherson (@poppymcp) January 18, 2020

“Presiden China, Encik Shithole, menandatangani rekod tetamu dewan perwakilan,” kata kenyataan itu lagi.

Menurut Reuters, Facebook telah membuat permohonan maaf atas kesilapan teknikal – mereka memberi alasan bahawa Facebook tidak mempunyai nama Xi dalam pangkalan data mereka.

Tambah mereka lagi, perkataan ‘Xi’ di dalam bahasa Burma bermaksud ‘shit’ dan ia boleh juga diterjemahkan sebagai ‘shithole’, kata Facebook.

Facebook telah menghadapi banyak masalah dengan terjemahan ke dalam bahasa Burma sebelum ini.

Kerajaan China sebelum ini dikritik hebat atas pelanggaran hak asasi manusia yang berlaku di negara mereka. Klik pautan di bawah untuk membaca.

Wanita Uighur Dakwa Kerajaan China Jalankan Program ‘Rogol Secara Besar-Besaran’

Bekas Pengerusi Bank Di China Mengaku Terima Rasuah Selepas RM118 Juta Ditemui Di Rumahnya

Malaysia Tawarkan Pengecualian Visa Buat Pelancong China Dan India Bermula Tahun Hadapan


Facebook Mungkin Akan Menyekat Info Anti Vaksin Dalam Masa Terdekat

Media sosial kini bukan sahaja menjadi saluran untuk bersosial tetapi juga menjadi tempat untuk orang ramai bertukar pendapat dan berkongsi ilmu. Namun akhir-akhir ini penyebaran fahaman yang bertentangan dengan pandangan ahli terutamanya dari segi perubatan sehingga wujudnya golongan anti-vaksin.

Penyebaran fahaman anti-vaksin ini bukan sahaja terjadi dalam kalangan masyarakat di Malaysia bahkan di seluruh dunia. Berikutan dengan hal ini, Facebook mengeluarkan kenyataan untuk mengurangkan, mengawal dan menyekat post yang dimuatnaik oleh golongan anti-vaksin di Facebook. Menurut jurucakap Facebook, syarikat tersebut berusaha sebaik mungkin untuk menjadi platform sebaran informasi kesihatan yang tepat buat pengguna.

New: Facebook says it's exploring measures against anti-vaxxers, and may be "reducing or removing this type of content from recommendations, including Groups You Should Join, and demoting it in search results"https://t.co/sRsx7azBIc

— Sarah Frier (@sarahfrier) February 14, 2019

Tindakan ini dipercayai bagi mengelakkan berlakunya salah faham dan penyebaran fahaman salah mengenai sistem kesihatan. Antara post yang tular yang terjadi di Malaysia dan membimbangkan orang ramai ialah penolakan vaksin untuk kanak-kanak. Pihak Facebook turut menyarankan orang ramai untuk mendapatkan informasi kesihatan daripada golongan pakar dan bertauliah.


Facebook Mungkin Perkenalkan Kriptowang Tersendiri Bermula Tahun Hadapan

Bermula dengan sebuah platform media sosial, Facebook nampaknya dilaporkan turut mempunyai hasrat untuk memperkenalkan kriptowang tersendiri yang dinamakan sebagai ‘GlobalCoin’ seawal tahun hadapan.

Difahamkan penawaran kriptowang dariapda Facebook ini bertepatan dengan langkah Facebook untuk menawarkan sebuah matawang yang selamat dengan sesuai digunakan tanpa mengira akaun bank yang digunakan pengguna.

GlobalCoin ini juga mungkin bakal memudahkan pengguna membeli dan menjual terus melalui platform WhatsApp dan Instagram yang turut dimiliki oleh Facebook. Dalam erti kata lain, setiap pengguna seluruh dunia turut menggunakan matawang yang sama.

Setakat ini masih awal untuk menjakakan sama ada penawaran kriptowang daripada Facebook ini bakal mendapat sambutan mahupun tidak, namun melihat kepada jumlah pengguna Facebook menjangkau 2.4 bilion sebulan pelan ini nampaknya berbaloi untuk dicuba.

Walaubagaimanapun pastinya soal keselamatan kriptowang pengguna antara yang perlu dibuktikan Facebook sebelum mendapat kepercayaan orang ramai.


Melihat Video ‘Trending’ Di Facebook Bakal Lebih Mudah Dengan Facebook Watch

Sebelum ini anda mungkin pernah membaca Facebook bersedia untuk memaparkan iklan pada paparan video. Namun bagaimana cara penyediannya masih belum diketahui sehinggalah pada hari ini Facebook mengumumkan fungsi ‘Watch’. Sebuah halaman khas buat orang ramai menonton video yang dikeluarkan secara eksklusif oleh page atau daripada Facebook khusus buat para pengguna.

Melalui fungsi terbaru ini, Facebook juga dilihat cuba untuk ‘meniru’ apa yang dilakukan YouTube dengan memaparkan video yang trending ketika ini. Angka perkongsian yang tinggi bakal tersiar di halaman ini. Kami jangkakan halaman ini antara yang menjadi pilihan rakyat Malaysia yang sememangnya kerap mengikuti video yang kerap trending di Facebook.

Selain itu, untuk membuatkan Facebook Watch tampil berbeza, Facebook turut melabur kepada beberapa rancangan terkemuka untuk mengeluarkan rancangan mereka di Facebook Watch secara eksklusif. Nampaknya persaingan untuk penstriman video secara online bakal lebih kompetitif selepas ini dengan kehadiran Youtube Red dan Facebook Watch.

Dengan kehadiran Facebook Watch paparan video yang dikeluarkan secara original daripada pengguna atau page bakal terpelihara oleh Facebook. Setidaknya, uploader asal bakal menerima kredit seperti yang diharapkan sekaligus mengelakkan daripada isu cetak rompak.

Dalam pada itu, buat pengguna Malaysia, fungsi ini mungkin akan hadir tidak lama lagi memandang Facebook akan cuba mengeluarkan fungsi Watch. Berikut merupakan sedikit sebanyak paparan awal Facebook Watch.


Facebook Perkenalkan Kad Ucapan Hari Lahir Untuk Pengguna

Masih ingatkah anda suatu ketika dahulu tradisi menghantar kad ucapan ketika sambutan hari lahir bagaikan suatu kewajipan? Kini, anda boleh menghantar kad ucapan selamat hari jadi secara digital kepada rakan anda di Facebook. Menariknya, ciri tebaharu ini membenarkan pengguna merakam video ucapan sendiri khas untuk rakan yang menyambut hari jadi.

Penerima ucapan tersebut boleh memuatnaik video ucapan di Facebook story. Video juga boleh disertakan dengan muzik sebagai latar belakang ucapan. Setakat ini difahamkan hanya rakan terdekat yang tersenarai di dalam ‘close friend’ sahaja yang boleh melihat semula video yang diterima.

Setakat ini ciri ini sedang berada dalam tempoh percubaan dan hanya akan tersedia untuk semua negara tidak lama lagi.


10 Kata-Kata Paling Lawak Mendiang Tun Samy Vellu Yang Bikin Pecah Perut

Petikan-petikan anda baca di bawah adalah semua berdasarkan sumber yang sahih dan artikel adalah bertujuan hiburan sahaja semata-mata. Jika anda mudah tersinggung atau keliru, adalah lebih baik anda baca artikel lain.

1. Tun Samy Vellu pada Pos Laju Malaysia – “Besok kirim, hari ini sampai”

2. Tun Samy Vellu bercakap mengenai kehormatan beliau – “Ini perkara banyak memalukan saya. Sebenarnya, kemaluan saya sangat sangat besar”

3. Tun Samy Vellu bercakap mengenai dadah – “Orang orang mude sekarang banyak suka hisap dade”

4. Tun Samy Vellu beri ceramah – “Kita akan bina satu jambatan untuk orang-orang kampung di sini. Salah seorang penduduk bertanya; Tapi Datuk, sini tak ada sungai, buat apa bina jambatan? Samy dengan bangganya membalas, Kalau tak ada sungai, kita bina sungai”

5. Tun Samy Vellu di berita nasional – “Tol naik sikit, marah sama saya. You ingat ini semua tol saya punya bapak punya kah?”

6. Semasa krisis air berlaku – “Semua orang diminta jangan membuang air”

7. Semasa derma darah di Sungai Siput – “Marilah kita semua menderma dara”

8. Semasa pembukaan acara di suatu ceramah – “Selamat datang saudara mara semua” sepatutnya saudara-saudari

9. Semasa pembukaan acara 2# – “Mempersilakan Datin Paduka Rafidah Aziz naik ke pentas untuk membuka kain”

10. Paling lawak antara semuanya  – “Bagi saya, ini adalah satu pembaziran atas duit rakyat. Kita sepatutnya tidak hantar mereka ke bulan, tapi hantar mereka pergi ke matahari! Barulah USA dan Rusia respect sama kita!

Pemberita membalas – “Tapi Datuk Seri, matahari kan panas, macam mana mahu pergi?”

Tun Samy Vellu balas – “Itu pasal you takda jadi menteri, saya sudah 30 tahun jadi menteri, mesti ada penyelesaian. Kita jangan pergi siang, banyak panas. Kita pergi malam baru ada sejuk!


3 Sebab Kenapa Pemaju Hartanah Tidak Perlu Diberikan Lesen Untuk Menjadi ‘Bank’

Hanya 39% hartanah terjual dalam tempoh 6 bulan pertama tahun ini. Tahun lepas, jumlahnya adalah 52%.

Pada masa yang sama, hampir dua per tiga (66%) permohonan pinjaman perumahan yang tidak diluluskan adalah bagi hartanah bernilai RM500 ribu ke RM2.5 juta.

Kemungkinan inilah antara sebab mengapa cadangan memberikan lesen kepada pemaju hartanah untuk memberi pinjaman perumahan kepada bakal pembeli timbul.

Tidak. Sunway Properties telah pun memperkenalkan skim 12:88 pada Mac lepas di mana pembeli membayar ‘down payment’ 12% dan baki 88% melalui pinjaman dari Sunway sendiri.

Sudah tentu kadar faedahnya lebih tinggi tetapi tidaklah sehingga 18%. Ia sekitar 6% – 8% dan tempoh bayarannya pula selama 15 tahun maksimum.

Adakah ‘skim pinjaman’ ini mendapat sambutan?

Tidak juga. Daripada RM600 juta hasil jualan sejak pengenalan skim tersebut, hanya 10% yang mendapatkan pinjaman terus dari Sunway.

Ini bermaksud, skim pinjaman ini tidaklah begitu menarik dan ia adalah pilihan terakhir kepada pembeli.

Namun, sungguhpun ia kurang mendapat sambutan, ia tidak bermakna pemaju hartanah perlu diberikan lesen untuk menjadi ‘bank’.

1. Pertama, kerana pembeli adalah naif dan mudah dipujuk (gullible).

Kemudahan mendapatkan pinjaman dari pemaju berbanding dari bank akan membuatkan mereka menutup mata terhadap kadar faedah yang lebih tinggi.

Lebih-lebih lagi tidak ramai yang celik ilmu kewangan. Asalkan faedah 18% kad kredit pun boleh buatkan begitu ramai golongan muda muflis, inikan pula kemudahan mendapatkan pinjaman perumahan. (Untuk rekod, 23,854 golongan muda muflis setakat 2015)

2. Kedua, pemaju hartanah tidak mempunyai kapasiti bagi memberikan pinjaman, lebih-lebih lagi pinjaman sehingga 100%.

Daripada 10 pemaju hartanah terbesar di Malaysia, hanya 2 pemaju iaitu UOA dan Selangor Properties yang mempunyai wang tunai melebihi jumlah hutang. Selebihnya meminjam lebih banyak dari wang yang disimpan

Ini bermakna, sekiranya pemaju-pemaju ini mahu memberikan pinjaman, mereka terpaksa mendapatkan wang dengan meminjam dari bank kerana mereka tidak mempunyai lesen bagi mengumpul deposit (wang) sebagaimana bank mengambil deposit ke akaun simpanan mereka.

Tambahan pula, pemaju yang memberikan pinjaman kepada bakal pembeli sudah pastilah akan diberikan penarafan risiko kredit yang tinggi kerana bakal pembeli tersebut adalah di kalangan mereka yang tidak berjaya mendapatkan pinjaman dari bank.

Oleh itu, kemungkinan pemaju akan dikenakan faedah yang lebih tinggi dalam mendapatkan wang pinjaman bagi memberi pinjaman kepada bakal pembeli.

Jika inilah keadaannya, pemaju sudah pasti akan mengenakan kadar faedah yang amat tinggi kerana mereka akan memberi pinjaman melalui duit yang dipinjam.

Situasi ini tidak ubah seperti sewa rumah atas sewa (sublet) atau jual kontrak atas kontrak (ali baba).

Tidakkah ini menjadikan kadar bayaran bulanan lebih tinggi dan sekaligus meningkatkan hutang isi rumah yang sekarang ini pun sudah tertinggi di Asia?

3. Ketiga, cadangan ini akan menjadikan harga rumah kembali naik menggila.

Skim ‘Developer-interest-bearing-scheme’ (DIBS) yang mana pembeli tidak perlu membayar apa-apa sehingga rumah siap pada 2010-2014 telah mendorong pemaju hartanah membina dan menjual rumah kepada mereka yang sebenarnya tidak layak.

Disebabkan wujud golongan yang tidak layak membeli rumah ini yang terus membeli rumah dengan harapan mereka boleh membuat untung apabila rumah siap, pemaju berterusan membina dan menjual projek baru pada harga yang lebih mahal.

Cadangan ‘pemaju menjadi bank’ ini mempunyai beberapa persamaan dengan skim DIBS.

Tidak mustahil projek perumahan akan datang akan dipakejkan pada harga yang lebih tinggi kerana mereka mempunyai lesen bagi membiayai bakal pembeli.

Besar kemungkinan, pemaju akan memberikan rebat tunai lebih tinggi.

Caranya dengan memberi pinjam RM 1 juta, kemudian diberikan kembali RM 200 ribu.

Walaupun ‘nett price’ rumah tersebut adalah RM 800 ribu, tetapi memandangkan di atas kertas sudah tercatat transaksi bernilai RM 1 juta, projek-projek lain di sekeliling akan menjadikan harga atas kertas tersebut sebagai penanda aras.

Jika ini berlaku, apalah maknanya kerajaan menetapkan diskaun Bumiputera 5%-15% sekiranya harga rumah sudah terlalu mahal?

Projek-projek rumah mampu milik oleh kerajaan juga akan terkesan dengan harga normal baru ini.

PR1MA membina dan menjual rumah pada harga 20% lebih kurang tetapi adakah 20% ini berdasarkan harga tulen atau harga yang ‘artificial’?

Pemilik tanah juga akan menilai harga tanah mereka pada kadar yang lebih mahal yang menyebabkan kos pembinaan projek menjadi sangat tidak munasabah.

Baca: Baru Berjaya Dapatkan, Lelaki Ini Kongsi 6 Tip Undian Pemilikan Rumah PR1MA

Adakah ini selari dengan hasrat kerajaan dan orang ramai dalam meningkatkan pemilikan rumah?

Untuk pengetahuan, sekarang ini pun, sudah banyak pemaju yang memberikan rebat tunai (bukan diskaun) kepada pembeli.

Sama ada ianya sah atau salah tidaklah diketahui. Tetapi apa yang pasti adalah, pemaju sebagai penjual sudah pasti menjadi lebih kreatif dalam menjual hartanah mereka.

Dan inilah yang mungkin berlaku jika lesen memberi pinjaman diberikan.

Isu harga rumah, pemilikan rumah, dan pelaburan hartanah adalah isu yang sangat rumit.

Tidak ada satu solusi yang boleh memuaskan hati semua pihak. Tetapi pemberian lesen ini adalah solusi yang membawa lebih banyak keburukan dari kebaikan.

Baca lagi: 9 Asas Perbankan Yang Perlu Dikuasai Dalam Pelaburan Hartanah


Facebook Perkenalkan Laman Penstriman Video Permainan Seumpama Twitch

Setelah mengumumkan program penstriman video eksklusif pada Januari tahun ini, Facebook kini telah melancarkan laman sendiri dan bakal bersaing dengan Twitch dan perkhidmatan striman permainan popular lain.

FB.GG akan bertindak sebagai laman utama untuk semua kandungan penstriman video yang terdapat di dalam media sosial ini. Selain itu juga membuat kategori mengikut permainan sekaligus ia memudahkan pengguna untuk menontonnya video permainan kegemaran para pengguna.

Pada peminat permainan video anda boleh pergi ke laman FB.GG mulai hari ini untuk menonton pelbagai penstriman video permainan terbaik dan menarik tanpa perlu meninggalkan laman sosial berkenaan.


Facebook Perkenalkan Messenger Rooms Untuk Bersaing Dengan Aplikasi Zoom

Sejak Perintah Kawalan Pergerakan (PKP) berlangsung, sudah menjadi kebiasaan buat orang ramai untuk menggunakan servis video conference bagi tujuan pembelajaran mahupun urusan pekerjaan.

Antara aplikasi yang paling ramai digunakan sudah pastinya Zoom yang berjaya mencatatkan lebih 300 juta pengguna berbanding cuma 10 juta pengguna pada Disember lalu.

Di sebalik peningkatan pengguna pada aplikasi Zoom, aplikasi ini ternyata mempunyai kelemahan dari segi sekuriti dimana terdapat sesetengah pengguna menjadi masalah godam pihak tidak bertanggungjawab.

Dalam usaha menarik pengguna untuk menggunakan servis video conference yang lebih selamat dan mudah, Facebook turut menawarkan fungsi terbaru iaitu Messenger Rooms yang menawarkan fungsi yang hampir sama. Menariknya, Messenger Rooms yang diperkenalkan ini mampu menyokong sehingga 50 pengguna secara serentak.

Buat anda yang mahukan kelainan serta mahu mengelakkan daripada masalah sekuriti seperti yang terjadi pada segelintir pengguna Zoom, menggunakan Facebook Messenger Rooms atau mungkin Google Hangout antara altenatif yang boleh dicuba.

Pada minggu lalu, dilaporkan lebih 500,000 akaun Zoom telah digodam dan dijual pada pasaran gelap.

500,000 Akaun Zoom Telah Digodam Dan Dijual Pada Pasaran Gelap

Google Haramkan Para Pekerja Daripada Menggunakan Zoom


Facebook Portal Diperkenalkan Bagi Memudahkan Pengguna Membuat Panggilan Video

Nampaknya sebuah lagi inovasi berjaya diperkenalkan Facebook dan pada kali ini syarikat media sosial ini telah memperkenalkan perantinya yang tersendiri iaitu Facebook Portal.

Melalui model yang baru sahaja diperkenalkan, Facebook Portal hadir dengan sebuah fungsi asas sahaja iaitu memudahkan pengguna membuat panggilan video. Portal dan Portal+ hadir dengan dua saiz berbeza iaitu 10-inci serta 15.6-inci. Facebook Portal juga tidak menyokong aplikasi popular YouTube, WhatsApp dan Instagram.

Dari segi harga, Facebook Portal mula ditawarkan pada harga $199 (~RM828.22) manakala Portal+ ditawarkan pada $349 (~RM1,452.50). Melihat kepada fungsi yang ditawarkan, nampaknya Facebook Portal bakal menjadi produk yang gagal. Sekiranya anda merupakan kaki Facebook dan kerap membuat panggilan video, mungkin ini peranti disasarkan buat pengguna seperti anda.


Facebook Rancang Gabungkan Fungsi Messenger Bersama WhatsApp Dan Instagram

Pihak Facebook sedang merancang untuk menggabungkan sistem mesej Facebook, Instagram dan WhatsApp sekaligus untuk memudahkan perkhidmatan pesanan di media sosial.

Keputusan itu diputuskan supaya ianya dapat memberikan kawalan yang meluas kepada dua syarikat tersebut dek kerana permasalahan yang timbul yang melanda syarikat tersebut berkaitan pencerobohan data peribadi.

Facebook bakal menjadi platform yang mendahului platform lain dalam sistem pesanan kerana dengan penggabungan antara ketiga-tiga aplikasi sistem pesanan ini, Facebook akan mempunyai jumlah pengguna paling besar di dunia dan sekaligus buat pertama kalinya dalam sejarah para pengguna akan mampu merentasi platform komunikasi di dunia.

Buat masa ini, rancangan untuk menggabungkan sistem pesanan untuk ketiga-tiga aplikasi tersebut telah pun dimulakan dan proses-proses penggabungannya dijangka siap dan mula beroperasi pada 3 bulan pertama tahun 2020 nanti.


Facebook Sedang Membangunkan Butang ‘Dislike’

Facebook sedang membuat butang Dislike atau seangkatan dengannya.

Sudah lama pengguna Facebook mahukan butang Dislike dan Facebook pernah berkata mereka tidak mahu membuatnya kerana tidak mahu orang ramai berlaku kurang ajar terhadap orang lain.

Bayangkan PM Najib Razak post sesuatu di wall nya dan ada 2.6 bilion dislike? Hmmm.

Namun, terbaru Facebook telah mengubah kata hati apabila sedang membangunkan butang Dislike dan akan diuji tidak lama lagi.

People have asked about the ‘Dislike’ button for many years … and today is a special day, because today is the day that I actually get to say we are working on it and are very close to shipping a test of it – CEO Facebook Mark Zuckerberg

Zuckerberg berkata, matlamat Facebook untuk memperkenalkan butang tersebut ialah sebagai cara menunjuk rasa empati terhadap status status sedih, kurang gembira yang dikongsikan orang ramai. Mereka tidak mahu menjadikan Facebook seperti forum yang mana orang boleh vote up atau vote down post orang lain.

LIKE dan FOLLOW Vocket di Facebook serta Instagram


Facebook Sedang Membangunkan Kriptowang Untuk Memudahkan Pengguna Memindah Wang Melalui WhatsApp

Platform media sosial paling popular dunia, Facebook nampaknya tidak mahu melepaskan peluang dalam menawarkan kriptowang tersendiri yang kini sedang dalam pembangunan.

Berbeza dengan kriptowang yang ditawarkan pembangun lain, kriptowang yang sedang dibangunkan Facebook ini dibangunkan untuk mengelakkan daripada inflasi serta perubahan nilai matawang Amerika Syarikat.

Selain itu, para pengguna berpeluang menggunakan kriptowang ini untuk memindahkan wang secara terus di WhatsApp. Penawaran kriptowang ini juga dilihat sebagai salah satu altenatif Facebook dalam menguasai teknologi blockchain buat para pengguna.

Melihat kepada jumlah pengguna Facebook sebanyak 2.5 bilion seluruh dunia dengan pendapatan tahunan setinggi $40 bilion penawaran kriptowang ini mungkin bakal disambut ramai.

#RealDeal. Nak dapatkan handphone power 8GB RAM + 128GB Storage? Jom tonton video ini.


Facebook Sekali Lagi Alami Masalah, Pengguna Tidak Dapat Klik Pada Gambar Yang Banyak

Sudah menjadi kebiasaan buat orang ramai untuk menggunakan aplikasi Facebook setiap hari malah mungkin setiap masa. Memaparkan update daripada rakan-rakan serta berita baharu antara yang membuatkan aplikasi ini kekal releven sehingga kini.

Dalam pada itu, Facebook pada hari ini dilaporkan mengalami masalah yang dialami oleh ramai pengguna telefon pintar di mana perkongsian yang diselitkan dengan gambar yang banyak tidak dapat dilihat.

Difahamkan masalah ini mulai berlaku sejak 5 pagi tadi sehingga kini. Menerusi laporan Down Detector, lebih 2,000 laporan oleh para pengguna telah dibuat menerusi masalah yang berlaku pada aplikasi ini.

Berikutan masalah yang berlaku melibatkan jumlah besar pengguna Facebook serata dunia, aplikasi media sosial ini masih belum mengeluarkan sebarang kenyataan mengenai masalah yang berlaku.

Setakat artikel ditulis, masalah untuk melihat gambar yang banyak dalam sesebuah perkongsian di Facebook oleh pengguna telefon pintar masih lagi berlaku.

Facebook dilaporkan menghabiskan RM103 juta demi menanggung kehidupan Mark Zuckerberg sepanjang tahun 2020.

Facebook Habiskan RM103 Juta Untuk Tanggung Hidup Mark Zuckerberg Tahun Lalu

11 Juta Data Peribadi Pengguna Facebook Di Malaysia Bocor, Boleh Diakses Secara Percuma